
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 412 

22 Φεβρουάριου 2013 


ΑΠΟΦΑΣΕΙ Σ 

Αριθ. Φ.51020/ 5352/121 

Έγκριση καταστατικού Ταμείου Επαγγελματικής Ασφάλι¬ 
σης Υπαλλήλων Φαρμακευτικών Εργασιών (Τ.Ε.Α.Υ.Φ.Ε.- 
Ν.Π.Ι.Δ.), σύμφωνα με την παράγραφο 2 του άρθρου 36 
του ν. 4052/2012. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των παρ. 2 και 4 του άρθρου 36 του 
ν. 4052/2012 (ΦΕΚ 41 Α') και τις διατάξεις των παραγρά¬ 
φων 1 και 2 του άρθρου 12 της από 31 Δεκεμβρίου 2012 
Πράξης Νομοθετικού Περιεχομένου ΦΕΚ 256 Α'/31-12-2012. 

2. Τις διατάξεις των παρ. 6 και 7 του άρθρου 7 του 
Ν. 3029/ 2002 (ΦΕΚ 160 Α'). 

3. Τις διατάξεις των άρθρων 48, 52 και 90 του Π.Δ. 
63/2005 (Α/1998) «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα». 

4. Το Π.Δ. 85/2012 (ΦΕΚ 141 Α'/21-6-2012) «Ιδρυση και 
μετονομασία Υπουργείων, μεταφορά και κατάργηση 
υπηρεσιών». 

5. Το Π.Δ. 86/2012 (ΦΕΚ 141 Α'/21-6-2012) «Διορισμός 
Υπουργών, Αναπληρωτών Υπουργών και Υφυπουργών». 

6. Το υπ’ αριθ. 2073/19-02-2013 συμβολαιογραφικό έγ¬ 
γραφο της Συμβολαιογράφου Αθηνών Κλεοπάτρας - 
Μαρίας Παπαρρηγοπούλου. 

7. Την σύμφωνη γνώμη της Εθνικής Αναλογιστικής 
Αρχής που διατυπώνεται στο υπ’ αριθ. οικ. 72 /20-02-2013 
έγγραφό της. 

8. Την υπ’ αριθ. 174/8-2-2013 βεβαίωση της Γενικής 
Συνομοσπονδίας Εργατών Ελλάδος (Γ.Σ.Ε.Ε.). 

9. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Εγκρίνουμε το Καταστατικό του Ταμείου Επαγγελμα¬ 
τικής Ασφάλισης Υπαλλήλων Φαρμακευτικών Εργασιών- 
Ν.Π.Ι.Δ. (Τ.Ε.Α.Υ.Φ.Ε.- Ν.Π.Ι.Δ.), το οποίο καταρτίσθηκε με 
το υπ’ αριθ. 2073/19-02-2013 συμβολαιογραφικό έγγραφο 
της Συμβολαιογράφου Αθηνών Κλεοπάτρας - Μαρίας 
Παπαρρηγοπούλου. 

Από την ημερομηνία δημοσίευσης της απόφασης 
αυτής και του Καταστατικού, το Ταμείο Επαγγελματι¬ 
κής Ασφάλισης Υπαλλήλων Φαρμακευτικών Εργασιών 


(Τ.Ε.Α.Υ.Φ.Ε.- Ν.Π.Ι.Δ.) καταχωρίζεται στο Μητρώο που 
τηρείται στη Γενική Γραμματεία Κοινωνικών Ασφαλίσε¬ 
ων του Υπουργείου Εργασίας, Κοινωνικής Ασφάλισης 
και Πρόνοιας, με ημερομηνία έναρξης λειτουργίας την 
1η Μαρτίου 2013. 


ΑΡΙΘΜΟΣ 2073 

ΑΥΤΟΔΙΚΑΙΗ ΕΚ ΤΟΥ ΝΟΜΟΥ ΜΕΤΑΤΡΟΠΗ ΤΟΥ «ΤΟΜΕΑ 
ΕΠΙΚΟΥΡΙΚΗΣ ΑΣΦΑΛΙΣΗΣ ΥΠΑΛΛΗΛΩΝ ΦΑΡΜΑΚΕΥΤΙ¬ 
ΚΩΝ ΕΡΓΑΣΙΩΝ (ΤΕΑΥΦΕ)» ΤΟΥ ΝΠΔΔ «ΤΑΜΕΙΟ ΕΠΙΚΟΥΡΙ¬ 
ΚΗΣ ΑΣΦΑΛΙΣΗΣ ΙΔΙΩΤΙΚΟΥ ΤΟΜΕΑ (ΤΕΑΙΤ)» ΣΕ ΝΠΙΔ ΜΕ 
ΤΗΝ ΕΠΩΝΥΜΙΑ «ΤΑΜΕΙΟ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ 
ΥΠΑΛΛΗΛΩΝ ΦΑΡΜΑΚΕΥΤΙΚΩΝ ΕΡΓΑΣΙΩΝ (ΤΕΑΥΦΕ)». 

ΚΑΤΑΣΤΑΤΙΚΟ 

Στην Αθήνα σήμερα στις δεκαεννέα (19) του μηνάς 
Φεβρουάριου του έτους δύο χιλιάδες δεκατρία (2013), 
ημέρα Τρίτη, στο γραφείο μου που βρίσκεται στην οδό 
Αιόλου αριθμός 102, στον τρίτο όροφο, παρουσιάστηκαν 
σ’ εμένα τη Συμβολαιογράφο Αθηνών και κάτοικο Βού¬ 
λας ΚΛΕΟΠΑΤΡΑ - ΜΑΡΙΑ ΠΑΠΑΡΡΗΓΟΠΟΥΛΟΥ σύζυγο 
Ιωάννη Αμανατίδη (Α.Φ.Μ. 026510364, Δ.Ο.Υ. Α’ Αθηνών), 
οι μη εξαιρούμενοι από το νόμο: 1) ΓΕΡΑΣΙΜΟΣ ΚΟΝΙ- 
ΔΑΡΗΣ του Σπυρίδωνος και της Ευσταθίας, ιδιωτικός 
υπάλληλος, που γεννήθηκε στα Χαραδιάτικα Λευκάδας 
το έτος 1953 και κατοικεί στην Γλυφάδα οδός Δωδεκα- 
νήσου 123 κάτοχος Δελτίου Αστυνομικής Ταυτότητας 
του Τ.Α. Γλυφάδας με αριθμό ΑΕ 102396 που εκδόθη- 
κε την 23-2-2007, με Α.Φ.Μ. 016424130, Δ.Ο.Υ. Λευκάδας 
και 2) ΣΤΑΥΡΟΣ ΝΟΥΧΑΚΗΣ του Ιωάννη και της Αθη- 
νάς, ιδιωτικός υπάλληλος, που γεννήθηκε στην Αθήνα 
το έτος 1958, και κατοικεί στο Κορωπί Κωνσταντίνου 
92, κάτοχος Δελτίου Αστυνομικής Ταυτότητας του 
Τ.Α. Κορωπίου με αριθμό ΑΚ143669 που εκδόθηκε την 
15-6-2012, με Α.Φ.Μ. 029718617, Δ.Ο.Υ. Κορωπίου, οι οποίοι 
ενεργούν στο παρόν ως νόμιμοι εκπρόσωποι και υπό 
την ιδιότητά του Προέδρου ο πρώτος τούτων και υπό 
την ιδιότητά του Γ ενικού Γ ραμματέα ο δεύτερος της 
Πανελλήνιας Ένωσης Σωματείου Ιατρικών Επισκεπτών 
-Φαρμακευτικών και Συναφών Επαγγελμάτων και Κλά¬ 
δων, μη κερδοσκοπικού χαρακτήρα, με την επωνυμία 
«ΠΑΝΕΛΛΗΝΙΑ ΟΜΟΣΠΟΝΔΙΑ ΙΑΤΡΙΚΩΝ ΕΠΙΣΚΕΠΤΩΝ- 
ΦΑΡΜΑΚΕΥΤΙΚΩΝ & ΣΥΝΑΦΩΝ ΕΠΑΓΓΕΛΜΑΤΩΝ - ΚΛΑ¬ 
ΔΩΝ» και το διακριτικό τίτλο «Π.Ο.ΙΈ-Φ.Σ.Ε.Κ» με έδρα 

την Αθήνα και επί της οδού Χαλκοκονδύλη αριθμός 56, 
με Α.Φ.Μ. 090158229 της Δ.Ο.Υ ΚΒ’ Αθηνών, 

Το αρχικό καταστατικό της ως άνω Πανελλήνιας Ένω¬ 
σης Σωματείου εγκρίθηκε με την με αριθμό 2492/1992 
απόφαση του Πολυμελούς Πρωτοδικείου Αθηνών, 
δημοσιεύθηκε και καταχωρίστηκε στην οικεία στήλη 
του βιβλίου αναγνωρισμένων σωματείων υπ’ αυξ αρ. 
517 ειδ.4716/11-09-1992, όπως αυτό τροποποιήθηκε με 
το από 27-02-2005 καταστατικό του που εγκρίθηκε με 
την με αριθμό 3548/2007 απόφαση του ιδίου ως άνω 
Δικαστηρίου και δημοσιεύθηκε στο Πρωτοδικείο Αθη¬ 
νών στις 19/6/2007, επικυρωμένο αντίγραφο του οποίου 
προσαρτάται στο παρόν. 

Η Συνεδρίαση της Διοίκησης της Π.Ο.Ι.Ε-Φ.Σ.Ε.Κ συ¬ 
νήλθε στις 27/2/2011 και συγκροτήθηκε σε σώμα, όπως 
προκύπτει από το πρακτικό της υπ’ αριθμ.ΟΛ.33/27-2- 
2011, απόσπασμα του οποίου προσαρτάται στο παρόν. 

Οι ως άνω εμφανισθέντες εγκύρως εκπροσωπούν 
το παραπάνω Σωματείο μετά από απόφαση της υπ’ 
αρ.ΟΛ36/3-3-2012 συνεδρίασης της Πανολομέλειας της 
Διοίκησης της Πανελλήνιας Ομοσπονδίας Ιατρικών Επι- 
σκεπτών-φαρμακευτικών & Συναφών Επαγγελμάτων- 
Κλάδων με την οποία εξουσιοδοτήθηκαν ο Πρόεδρος 
και ο Γενικός Γραμματέας να προβούν στις απαραίτητες 
ενέργειες για την υλοποίηση της απόφασης που πάρ- 
θηκε σε αυτήν εξειδικευμένα, αλλά και στο 7ο Τακτικό 
Συνέδριο που πάρθηκε στις 18-20/2-2011, απόσπασμα 
πρακτικών του οποίου προσαρτάται στο παρόν και, ειδι¬ 
κότερα: α) στη μη ένταξη του τομέα Επικουρικής Ασφά¬ 
λισης Υπαλλήλων Φαρμακευτικών Εργασιών (ΤΕΑΥΦΕ) 
στο «Ενιαίο Ταμείο Επικουρικής Ασφάλισης ΕΤΕΑ» και 
την αυτονομία του ως Νομικού Προσώπου Ιδιωτικού Δι¬ 
καίου υποχρεωτικής ασφάλισης ως καθολικός διάδοχος 
του υφιστάμενου ΤΕΑΥΦΕ του «Ταμείου Επικουρικής 
Ασφάλισης Ιδιωτικού Τομέα (ΤΕΑΙΤ) και τη μη ένταξη του 
στο ΕΤΕΑ σύμφωνα με τη δυνατότητα που παρέχεται 
από το ν.4052/2012, β) η απόφαση να αποσταλεί άμεσα 
στο αρμόδιο Υπουργείο για τις δικές του ενέργειες κλπ 
γ) τη μετατροπή του κλάδου Πρόνοιας του ΤΕΑΥΦΕ σε 
αυτοδιαχειριζόμενο ΝΠΙΔ, σύμφωνα με τη δυνατότητα 
που παρέχει ο Ν.3029/2002 και 3655/2008 και δ) την επα¬ 
νένωση του κλάδου Πρόνοιας με τον κλάδο Σύνταξης 
και τη λειτουργία του Ταμείου ως ενιαίος, αυτόνομος 
και αυτοδιοικούμενος Ασφαλιστικός Οργανισμός ως 
ΝΠΙΔ με λογιστική και οικονομική αυτοτέλεια, απόσπα¬ 
σμα πρακτικού του οποίου προσαρτάται στο παρόν. 

Η από 2/5/2012 και αριθμό πρωτ.1221 εξώδικη δήλωση- 
απόφαση του Π.Ο.Ι.Ε-Φ.Σ.Ε.Κ (σύμφωνα με τα ανωτέρω) 
προς τον Υπουργό Εργασίας και Κοινωνικής Ασφάλισης 
και την Γενική Διεύθυνση Κοινωνικής Ασφάλισης, με 
την οποία γνωστοποιεί την απόφαση του Π.Ο.Ι.Ε-Φ.Σ.Ε.Κ 
περί μη υπαγωγής του ΤΕΑΥΦΕ του ΝΠΔΔ του ΤΕΑΙΤ 
στο ΕΤΕΑ η οποία επιδόθηκε νόμιμα από τον Δικαστικό 
Επιμελητή του Πρωτοδικείου Αθηνών Παναγιώτη Τσια- 
κούλια με την με αριθμό 4642/3-5-2012 έκθεση επίδοσης, 
κυρωμένα αντίγραφα των οποίων προσαρτώνται στο 
παρόν. 

Τέλος προσαρτάται στο παρόν σε κυρωμένο αντί¬ 
γραφο Βεβαίωση της Γενικής Συνομοσπονδίας Εργα¬ 
τών Ελλάδος (Γ.Σ.Ε.Ε) με αρ. πρωτ. 13060/7-2-2013 περί 
αντιπροσωπευτικότητας σχετικά με τα ασφαλιζόμενα 
πρόσωπα στο ΤΕΑΥΦΕ και υπό τις εκτεθείσες ιδιότητές 
τους ζήτησαν τη σύνταξη του παρόντος με το οποίο 


δήλωσαν, συμφώνησαν και αποδέχθηκαν τα εξής: 

Ότι ο «Τομέας Επικουρικής Ασφάλισης Υπαλλήλων 
Φαρμακευτικών Εργασιών (ΤΕΑΥΦΕ)» του ΝΠΔΔ «Τα¬ 
μείο Επικουρικής Ασφάλισης Ιδιωτικού Τομέα (ΤΕΑΙΤ)», 
ο οποίος κατά τον Ν. 3655/2008 αποτελεί καθολικό δι¬ 
άδοχο του ΝΠΔΔ με την επωνυμία «Ταμείο Επικουρικής 
Ασφαλίσεως Υπαλλήλων Φαρμακευτικών Εργασιών» με- 
τατρέπεται αυτοδικαίως σε ΝΠΙΔ υποχρεωτικής επικου¬ 
ρικής ασφάλισης των άρθρων 7 και 8 του Ν. 3029/2002, 
σύμφωνα με το άρθρο 36 παρ. 2 του Ν. 4052/2012, και 
κατόπιν της απόφασης της πλέον αντιπροσωπευτικής 
οργάνωσης των ασφαλισμένων, Πανελλήνιας Ομοσπον¬ 
δίας Ιατρικών Επισκεπτών -Φαρμακευτικών και Συνα¬ 
φών Επαγγελμάτων - Κλάδων (ΠΟΙΕ-ΦΣΕΚ) (απόφα¬ 
ση του 7ου Τακτικού Συνεδρίου της ΠΟΙΕ-ΦΣΕΚ της 
18-20/2/2011 και απόφαση της με αρ. 36 της 3 Μαρτίου 
2012 Συνεδριάσεως της Πανολομέλειας της Διοίκησης 
της ΠΟΙΕ-ΦΣΕΚ) που εδρεύει στην Αθήνα και εκπροσω¬ 
πείται νόμιμα και της σχετικής δήλωσης που κοινοποιή¬ 
θηκε στον Υπουργό Εργασίας και Κοινωνικής Ασφάλισης 
την 02/05/2012 με την με αριθμό πρωτοκόλλου 12211 υπ’ 
αρ. 4642-στ έκθεση επίδοσης του δικαστικού επιμελητή 
στο Πρωτοδικείο Αθηνών Τσιακούλια Παναγιώτη. 

Ο προαναφερθείς Τομέας μετατρέπεται σε Ταμείο 
υποχρεωτικής Επαγγελματικής Ασφάλισης των άρθρων 
7 και 8 του Ν. 3029/2002 σύμφωνα με το άρθρο 36 § 2 
Ν. 4052/2012 με την επωνυμία «ΤΑΜΕΙΟ ΕΠΑΓΓΕΛΜΑΤΙ¬ 
ΚΗΣ ΑΣΦΑΛΙΣΗΣ ΥΠΑΛΛΗΛΩΝ ΦΑΡΜΑΚΕΥΤΙΚΩΝ ΕΡ¬ 
ΓΑΣΙΩΝ (ΤΕΑΥΦΕ)». 

Το καταστατικό του Ταμείου έχει ως ακολούθως: 

ΚΕΦΑΛΑΙΟ ΠΡΩΤΟ 

ΚΕΦΑΛΑΙΟ ΠΡΩΤΟ: ΣΚΟΠΟΣ - ΕΓΓΡΑΦΗ - ΔΙΑΓΡΑΦΗ 

- ΔΙΚΑΙΩΜΑΤΑ ΤΩΝ ΜΕΛΩΝ 

Άρθρο 1 Αυτοδίκαιη μετατροπή - Επωνυμία - Έδρα 

- Σφραγίδα 

Άρθρο 2 Σκοπός -Ασφαλιζόμενοι Κίνδυνοι 
Άρθρο 3 Ασφαλισμένοι του Ταμείου - Οροι εγγραφής 
Άρθρο 4 Μητρώο ασφαλισμένων 
Άρθρο 5 Απώλεια ιδιότητας ασφαλισμένου 
Άρθρο 6 Δικαιώματα και Υποχρεώσεις των ασφαλι¬ 
σμένων 

Άρθρο 7 Βεβαίωση εισφορών-παροχών - Ενημερωτικό 
δελτίο 

ΚΕΦΑΛΑΙΟ ΔΕΥΤΕΡΟ: ΠΟΡΟΙ - ΕΙΣΦΟΡΕΣ 
Άρθρο 8 Πόροι του Ταμείου 
Άρθρο 9 Υπολογισμός των εισφορών 
Άρθρο 10 Καταβολή των εργοδοτικών εισφορών και 
των εισφορών των ασφαλισμένων 
Άρθρο 11 Βεβαίωση των εισφορών 
ΚΕΦΑΛΑΙΟ ΤΡΙΤΟ: ΔΙΟΙΚΗΣΗ ΤΟΥ ΤΑΜΕΙΟΥ 
Άρθρο 12 Διοικητικό Συμβούλιο, Σύνθεση, Θητεία, 
Εκλογή 

Άρθρο 13 Συγκρότηση σε σώμα - Παράδοση - Πα¬ 
ραλαβή 

Άρθρο 14 Λειτουργία Διοικητικού Συμβουλίου 
Άρθρο 15 Αρμοδιότητες Διοικητικού Συμβουλίου 
Άρθρο 16 Αρμοδιότητες και εξουσίες Προέδρου Δ.Σ. 
Άρθρο 17 Αρμοδιότητες Αντιπροέδρου του ΔΣ 
Άρθρο 18 Κωλύματα ορισμού μέλους του ΔΣ - Ασυμ¬ 
βίβαστα και ευθύνη των μελών του ΔΣ του ταμείου 

- ΛόγοιΈκπτωσης 

Άρθρο 19 Ελεγκτική Επιτροπή 

Άρθρο 20 Πρόσληψη Διευθυντή 
ΚΕΦΑΛΑΙΟ ΤΕΤΑΡΤΟ: ΚΛΑΔΟΣ ΕΠΙΚΟΥΡΙΚΗΣ ΣΥΝΤΑ¬ 
ΞΗΣ 

Αρθρο 21 Προϋποθέσεις θεμελίωσης δικαιώματος συ- 
νταξιοδότησης 

Αρθρο 22 Προστατευόμενα μέλη της οικογένειας - 
Ποσό της σύνταξης 

Αρθρο 23 Τρόπος, χρόνος και διαδικασία καταβολής 
της σύνταξης 

Άρθρο 24Έναρξη, λήξη, διακοπή, αναστολή και απώ¬ 
λεια του δικαιώματος 

Αρθρο 25 Παραγραφή, Εκχώρηση, Κατάσχεση, Συμ¬ 
ψηφισμός 

Αρθρο 26 Συντάξιμη υπηρεσία 
Αρθρο 27 Ποσό επικουρικής σύνταξης ασφαλισμένων 
Άρθρο 28 Ποσό σύνταξης μελών οικογένειας 
Αρθρο 29 Ατομικές Μερίδες των ασφαλισμένων και 
Τροφοδότης Λογαριασμός 
Αρθρο 30 Μαθηματικό Απόθεμα 
Αρθρο 31 Τρόπος επένδυσης Μαθηματικού Αποθέ¬ 
ματος 

ΚΕΦΑΛΑΙΟ ΠΕΜΠΤΟ: ΔΑΠΑΝΕΣ ΛΕΙΤΟΥΡΓΙΑΣ - ΚΑΝΟ¬ 
ΝΕΣ ΕΠΕΝΔΥΣΕΩΝ -ΛΟΓΙΣΤΙΚΗ ΟΡΓΑΝΩΣΗ 
Αρθρο 32 Δαπάνες Λειτουργίας 
Αρθρο 33 Κανόνες επενδύσεων 
Αρθρο 34 Λογιστική Οργάνωση 
ΚΕΦΑΛΑΙΟ ΕΚΤΟ: ΜΕΤΑΦΟΡΑ/ΚΑΤΑΒΟΛΗ ΔΙΚΑΙΩΜΑ¬ 
ΤΩΝ - ΔΙΑΔΟΧΙΚΗ ΑΣΦΑΛΙΣΗ - ΠΡΟΣΤΑΣΙΑ ΔΙΚΑΙΩΜΑ¬ 
ΤΟΣ ΣΤΙΣ ΕΦΑΠΑΞ ΠΑΡΟΧΕΣ 
Αρθρο 35 Μεταφορά/καταβολή ασφαλιστικών δικαι¬ 
ωμάτων - διαδοχική ασφάλιση. 

ΚΕΦΑΛΑΙΟ ΕΒΔΟΜΟ ΤΡΟΠΟΠΟΙΗΣΕΙΣ ΚΑΤΑΣΤΑΤΙΚΟΥ 
Άρθρο 36 Τροποποίηση καταστατικού - Θέσπιση Κα¬ 
νονισμών 

Αρθρο 37 Ενοποίηση 
Αρθρο 38 Διάσπαση 

Αρθρο 39 Συνεργασία ή συμμετοχή σε Ομοσπονδίες 
ΚΕΦΑΛΑΙΟ ΟΓΔΟΟ: ΜΕΤΑΒΑΤΙΚΕΣ ΔΙΑΤΑΞΕΙΣ 
Αρθρο 40 Μεταβατικές διατάξεις 

ΚΕΦΑΛΑΙΟ ΠΡΩΤΟ 
ΣΚΟΠΟΣ - ΕΓΓΡΑΦΗ - ΔΙΑΓΡΑΦΗ - 
ΔΙΚΑΙΩΜΑΤΑ ΤΩΝ ΜΕΛΩΝ 

Άρθρο 1 

Αυτοδίκαιη μετατροπή - Επωνυμία -Έδρα - Σφραγίδα 

1. Με το παρόν καταστατικό ο «Τομέας Επικουρικής 
Ασφάλισης Υπαλλήλων Φαρμακευτικών Εργασιών (ΤΕ- 
ΑΥΦΕ)» του ΝΠΔΔ «Ταμείο Επικουρικής Ασφάλισης Ιδι¬ 
ωτικού Τομέα (ΤΕΑΙΤ)», ο οποίος κατά τον Ν. 3655/2008 
αποτελεί καθολικό διάδοχο του ΝΠΔΔ με την επωνυμία 
«Ταμείο Επικουρικής Ασφαλίσεως Υπαλλήλων Φαρμα¬ 
κευτικών Εργασιών» μετατρέπεται αυτοδικαίως σε ΝΠΙΔ 
υποχρεωτικής επικουρικής ασφάλισης των άρθρων 7 
και 8 του Ν. 3029/2002, σύμφωνα με το άρθρο 36 παρ. 
2 του Ν. 4052/2012, και κατόπιν της απόφασης της πλέ¬ 
ον αντιπροσωπευτικής οργάνωσης των ασφαλισμέ¬ 
νων, Πανελλήνιας Ομοσπονδίας Ιατρικών Επισκεπτών 
-Φαρμακευτικών και Συναφών Επαγγελμάτων - Κλάδων 
(ΠΟΙΕ-ΦΣΕΚ) 

Ειδικότερα, ο προαναφερθείς Τομέας μετατρέπεται 
σε Ταμείο υποχρεωτικής Επαγγελματικής Ασφάλισης 
των άρθρων 7 και 8 του Ν. 3029/2002 με την επωνυμία 
«ΤΑΜΕΙΟ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ ΥΠΑΛΛΗΛΩΝ 


ΦΑΡΜΑΚΕΥΤΙΚΩΝ ΕΡΓΑΣΙΩΝ (ΤΕΑΥΦΕ)». Για τη σχέση 
του Ταμείου με την αλλοδαπή, η επωνυμία του μετα¬ 
φράζεται και στη γλώσσα της αλλοδαπής χώρας, με 
την οποία αυτό συναλλάσσεται. Στην Αγγλική γλώσ¬ 
σα, η επωνυμία του Ταμείου είναι «ΟΟΟΙΙΡΑΤΙΟΝΑΕ 
ΙΝ31ΙΒΑΝΟΕ ΡυΝϋ ΟΡ ΡΗΑΒΜΑΟΕϋΤΙΟΑί ΕΜΡΕΟΥΕΕ3». 
Στη συνέχεια του παρόντος και χάριν συντομίας το 
ΤΕΑΥΦΕ θα καλείται «το Ταμείο». 

2. Χρόνος έναρξης της λειτουργίας του Ταμείου ορί¬ 
ζεται η 1-3-2013 και πάντως όχι πριν τη δημοσίευση 
στο Φ.Ε.Κ. της απόφασης του αρμόδιου Υπουργού για 
την έγκριση του παρόντος.Έδρα του Ταμείου ορίζεται 
ο Δήμος Αθηναίων 

Το Διοικητικό Συμβούλιο με απόφασή του μπορεί να 
ιδρύει υποκαταστήματα ή άλλα γραφεία και εγκατα¬ 
στάσεις και να διορίζει αντιπροσώπους του σε πόλεις 
της Ελλάδος ή της αλλοδαπής. Οι σχετικές αποφάσεις 
κοινοποιούνται στο Υπουργείο Εργασίας, Κοινωνικής 
Ασφάλισης και Πρόνοιας. 

3. Στο Ταμείο μεταφέρονται όλα τα δικαιώματα και οι 
υποχρεώσεις των ασφαλισμένων και συνταξιούχων του 
Τομέα Επικουρικής Ασφάλισης Υπαλλήλων Φαρμακευτι¬ 
κών Εργασιών (ΤΕΑΥΦΕ) του ΝΠΔΔ ΤΕΑΙΤ ανεξάρτητα 
από τη χρονική περίοδο ασφάλισής τους. Οι παραπάνω 
ασφαλισμένοι διέπονται από τις διατάξεις του παρόντος 
καταστατικού. 

Το σύνολο του ενεργητικού και παθητικού του μετα- 
τρεπόμενου Τομέα Επικουρικής Ασφάλισης Υπαλλήλων 
Φαρμακευτικών Εργασιών (ΤΕΑΥΦΕ) του ΝΠΔΔ ΤΕΑΙΤ, 
η κινητή και ακίνητη περιουσία του, οι πόροι που προ- 
βλέπονται από τις ισχύουσες διατάξεις υπέρ αυτού, με- 
ταφέρονται αυτοδικαίως, εκ του νόμου στο Ταμείο από 
την έγκριση του παρόντος καταστατικού και την έναρξη 
της λειτουργίας του. Το Ταμείο αποτελεί τον καθολικό 
διάδοχο του μετατρεπόμενου Τομέα και υπεισέρχεται 
στα πάσης φύσεως δικαιώματα και υποχρεώσεις του 
μετατρεπόμενου Τομέα. 

Οι εκκρεμείς δίκες που αφορούν διαφορές ή υποθέ¬ 
σεις του μετατρεπόμενου Τομέα Επικουρικής Ασφάλι¬ 
σης Υπαλλήλων Φαρμακευτικών Εργασιών (ΤΕΑΥΦΕ) 
του ΝΠΔΔ ΤΕΑΙΤ συνεχίζονται από το Ταμείο χωρίς να 
επέρχεται διακοπή δίκης. 

4. Η σφραγίδα του Ταμείου φέρει την επωνυμία αυτού, 
το έτος ίδρυσής του (2013) και αναγράφει ότι το Ταμείο 
αποτελεί καθολικό διάδοχο του πρώην ΝΠΔΔ Ταμείο 
Επικουρικής Ασφάλισης Υπαλλήλων Φαρμακευτικών 
Εργασιών (ΤΕΑΥΦΕ) και το έτος ίδρυσης του ΤΕΑΥΦΕ 
(1943). 

Αρθρο 2 

Σκοπός -Ασφαλιζόμενοι Κίνδυνοι 

Σκοπός του Ταμείου είναι η υποχρεωτική επικουρική 
ασφάλιση των αναφερόμενων στο άρθρο 3 του παρό¬ 
ντος προσώπων κατά των κινδύνων της αναπηρίας, του 
ατυχήματος και του γήρατος και των μελών της οικο- 
γένειάς τους στην περίπτωση θανάτου του προστάτη 
ασφαλισμένου ή συνταξιούχου και προς τον σκοπό αυτό 
συνιστάται στο ταμείο κλάδος επικουρικής σύνταξης. 

Με απόφαση του Διοικητικού Συμβουλίου του Ταμεί¬ 
ου που λαμβάνεται με πλειοψηφία των 2/3 των μελών 
του το Ταμείο μπορεί να ιδρύσει και άλλους κλάδους 
ασφαλιστικής προστασίας. 

Με απόφαση του Διοικητικού Συμβουλίου του Ταμείου 
που λαμβάνεται με πλειοψηφία των 2/3 των μελών του 
το Ταμείο μπορεί να αποφασίσει την ένταξη στο Τα¬ 
μείο ως αυτοτελούς κλάδου ασφαλιστικής προστασίας 
άλλου κλάδου, τομέα ή ταμείου εφάπαξ παροχών που 
ασφαλίζει τα αναφερόμενα στο άρθρο 3 του παρόντος 
πρόσωπα. 

Άρθρο 3 

Ασφαλισμένοι του Ταμείου - Όροι εγγραφής 

Α. Στην ασφάλιση του Ταμείου υπάγονται υποχρε¬ 
ωτικά: 

1. Οι υποχρεωτικά ασφαλισμένοι του «Τομέα Επικου¬ 
ρικής Ασφάλισης Υπαλλήλων Φαρμακευτικών Εργασιών 
(ΤΕΑΥΦΕ) του ΝΠΔΔ «Ταμείο Επικουρικής Ασφάλισης 
Ιδιωτικού Τομέα (ΤΕΑΙΤ)» κατά την ημέρα ίδρυσης του 
Ταμείου. 

2. Όλοι οι υπάλληλοι των φαρμακευτικών βιομηχανιών, 
εργαστηρίων παραγωγής φαρμακευτικών προϊόντων, 
φαρμακαποθηκών, φαρμακείων, πρατηρίων και αντι¬ 
προσωπειών φαρμακευτικών ειδών, εφόσον υπάγονται 
για την κύρια ασφάλιση στο ΙΚΑ-ΕΤΑΜ. 

3. Οι υπάλληλοι των φαρμακευτικών υπηρεσιών του 
Κράτους που συνδέονται με σχέση εργασίας ιδιωτικού 
δικαίου και των Οργανισμών Δημοσίου ή Ιδιωτικού Δι¬ 
καίου, εφόσον δεν υπάγονται για την επικουρική τους 
ασφάλιση σε άλλον οργανισμό επικουρικής ασφάλισης 
και υπάγονται στην κύρια ασφάλιση στο ΙΚΑ-ΕΤΑΜ. 

Β. Στην ασφάλιση του ταμείου υπάγονται προαιρετικά: 

1. Οι προαιρετικά ασφαλισμένοι και συνταξιούχοι του 
«Τομέα Επικουρικής Ασφάλισης Υπαλλήλων Φαρμακευ¬ 
τικών Εργασιών (ΤΕΑΥΦΕ» του ΝΠΔΔ «Ταμείο Επικουρι¬ 
κής Ασφάλισης Ιδιωτικού Τομέα (ΤΕΑΙΤ)» κατά την ημέρα 
ίδρυσης του Ταμείου. 

2. Πρόσωπα που έχουν ασφαλισθεί στο Ταμείο και 
σταμάτησαν την εργασία τους εφόσον: 

2.1 Στην περίπτωση που είναι παλαιοί ασφαλισμένοι 
(μέχρι την 31-12-1992): 

έχουν πραγματοποιήσει στην προηγούμενη πενταετία 
πριν από τη διακοπή της εργασίας τουλάχιστον 500 
ημέρες εργασίας και υποβάλλουν εγγράφως δήλωση 
εντός προθεσμίας 12 μηνών από την τελευταία ασφά¬ 
λισή τους στο Ταμείο. 

Έχουν πραγματοποιήσει οποτεδήποτε 3.000 ημέρες 
εργασίας στην ασφάλιση του Ταμείου ανεξάρτητα από 
τον χρόνο υποβολής της κατά την ανωτέρω δήλωσή 
τους. 

2.2. Στην περίπτωση που είναι νέοι ασφαλισμένοι (μετά 
την 1-1-1993) 

Έχουν συμπληρώσει 1500 Ημέρες Ασφάλισης από τις 
οποίες 300 στην τελευταία πενταετία πριν από την 
υποβολή της αίτησης. 

2.3. Προαιρετική συνέχιση της ασφάλισης δεν χωρεί 
αν ο ασφαλισμένος κατά την υποβολή της δήλωσής 
του για την προαιρετική συνέχιση της ασφάλισης είναι 
ανάπηρος ή συμπλήρωσε την προβλεπόμενη συντάξιμη 
υπηρεσία ή απασχολείται σε εργασία ασφαλιστέα στο 
Ταμείο. 

2.4. Οι προαιρετικά ασφαλισμένοι υποχρεούνται να 
καταβάλλουν κατά μήνα ολόκληρο το ποσό της εισφο¬ 
ράς ασφαλισμένου και εργοδότη που αντιστοιχεί στις 
αποδοχές τις οποίες θα λάμβαναν αν εργάζονταν σε 
φαρμακευτική επιχείρηση, σύμφωνα προς την εκάστοτε 


ισχύουσα συλλογική σύμβαση «περί των όρων αμοιβής 
και εργασίας του προσωπικού των φαρμακευτικών επι¬ 
χειρήσεων» βάσει των ετών ασφάλισής τους στο Ταμείο 
μέχρι την ημέρα της υποβολής της αίτησής τους για 
προαιρετική ασφάλιση. 

2.5. Η αναπροσαρμογή των αποδοχών και των ασφαλι¬ 
στικών εισφορών γίνεται με απόφαση του ΔΣ μετά από 
αίτηση του ασφαλισμένου και ισχύει από την πρώτη του 
επομένου μήνα από την υποβολή της σχετικής αίτησης. 

Ασφαλιστικές εισφορές που προκύπτουν από τη δια¬ 
φορά των αποδοχών από την έναρξη της προαιρετικής 
ασφάλισης μέχρι την υποβολή της αίτησης, προσαυξά¬ 
νονται με το επιτόκιο υπερημερίας και καταβάλλονται 
εφάπαξ μέσα σε έξι μήνες από την κοινοποίηση της 
απόφασης του ΔΣ, πάντως δε πριν από τον χρόνο έναρ¬ 
ξης του συνταξιοδοτικού δικαιώματος. 

Σε περίπτωση μη καταβολής των διαφορών που προ¬ 
κύπτουν μέσα στην παραπάνω προθεσμία, χάνεται το 
δικαίωμα της αναπροσαρμογής. 

2.6. Οι προαιρετικά ασφαλισμένοι υποχρεούνται 
στην καταβολή των εισφορών για τα Δώρα Εορτών 
και το επίδομα άδειας και γενικά για τις αυξήσεις των 
αποδοχών, εφόσον η καταβολή των εισφορών τούτων 
προβλέπεται και για τους υποχρεωτικά ασφαλισμένους 
προκειμένου περί εισφορών 1) δώρου Πάσχα μέχρι την 
30 Οκτωβρίου εκάστου έτους, 2) δώρου Χριστουγέν- 
νων-Νέου Έτους μέχρι την 30 Ιουνίου εκάστου έτους, 
3) επιδόματος αδείας μέχρι την 31 Δεκεμβρίου εκάστου 
έτους και 4) εν γένει αυξήσεων αποδοχών εντός 6 μηνών 
από της ισχύος της διάταξης που καθορίζει την αύξηση. 

2.7. Η ασφάλιση των προαιρετικά ασφαλισμένων αρ¬ 
χίζει από την 1η του μηνάς του επομένου εκείνου κατά 
τον οποίο υπεβλήθη η αίτηση στο Ταμείο. 

2.8. Οι προαιρετικά ασφαλισμένοι στο Ταμείο, εφόσον 
καθυστερήσουν την καταβολή της μηνιαίας εισφοράς 
τους πέραν των 6 μηνών, από τη στιγμή που κατέστη 
απαιτητή χάνουν το δικαίωμα να συνεχίσουν προαιρε¬ 
τικά στο Τ αμείο την ασφάλισή τους, αυτή διακόπτεται 
αυτοδικαίως και δεν δικαιούνται να επανασφαλισθούν 
προαιρετικά. 

2.9 Για τον υπολογισμό των εισφορών λογίζεται ότι ο 
προαιρετικά ασφαλισμένος απασχολείται κατά τη διάρ¬ 
κεια ολοκλήρου του μηνάς και όχι για τμήμα αυτού. Ο 
χρόνος καταβολής των εισφορών κάθε ημερολογιακού 
μήνα ορίζεται η τελευταία ημέρα του επομένου μήνα, 
μετά την πάροδο της οποίας καθίσταται απαιτητή. Η 
καταβολή των εισφορών ενεργείται με την κατάθεσή 
τους στην Τράπεζα που ορίζει το Διοικητικό Συμβούλιο 
με απόφασή του. 

Γ. Γ ενικά 

1. Η ασφάλιση στο Ταμείο είναι υποχρεωτική και η 
ιδιότητα του ασφαλισμένου δεν εξαρτάται και δεν 
συνδέεται σε καμία περίπτωση με τη συμμετοχή του 
ασφαλισμένου σε συνδικαλιστική οργάνωση ή σε επαγ¬ 
γελματική ένωση εργαζομένων. 

2. Η ασφάλιση στο Ταμείο αρχίζει από την ημερομηνία 
που ο ασφαλισμένος αναλαμβάνει ασφαλιστέα επαγ¬ 
γελματική απασχόληση. 

3. Η υποβολή της αίτησης υπαγωγής και η εν πάση 
περιπτώσει υπαγωγή στην ασφάλιση συνεπάγεται την 
εκ μέρους του ασφαλισμένου ανεπιφύλακτη αποδοχή 
του παρόντος καταστατικού καθώς και των Κανονισμών 
και αποφάσεων των αρμοδίων οργάνων του Ταμείου. 

Αρθρο 4 

Μητρώο ασφαλισμένων 

1. Το Ταμείο τηρεί Μητρώο Ασφαλισμένων σύμφωνα με 
τον ενιαίο τύπο Μητρώου που καθορίζεται για τα Ταμεία 
Επαγγελματικής Ασφάλισης από την Γενική Γραμματεία 
Κοινωνικών Ασφαλίσεων. Το Μητρώο τηρείται σε μηχα¬ 
νογραφικό αρχείο και σε ηλεκτρονική μορφή. 

2. Στο Μητρώο Ασφαλισμένων καταχωρούνται όλα τα 
απαραίτητα στοιχεία που αφορούν τους ασφαλισμένους 
και ιδίως τα ακόλουθα: 

α) Τα στοιχεία ταυτότητας κάθε ασφαλισμένου. 

β) Ο Φορέας Κοινωνικής Ασφάλισης του ασφαλισμέ¬ 
νου και ο αριθμός Μητρώου του (ΑΜΚΑ). 

γ) Τα ποσά ή ποσοστά των εισφορών που καταβάλ¬ 
λονται για κάθε ασφαλισμένο και ο χρόνος καταβολής 
τους. 

δ) Το ύψος του ατομικού συνταξιοδοτικού λογαρια¬ 
σμού κάθε ασφαλισμένου. 

3. Για κάθε ασφαλισμένο υποβάλλεται στο Ταμείο μαζί 
με την αίτηση υπαγωγής και συμπληρωμένο απογραφι- 
κό δελτίο, ο τύπος του οποίου καθορίζεται με απόφαση 
του Διοικητικού Συμβουλίου του Ταμείου. 

4. Οι νέοι ασφαλισμένοι κάθε φορά, παίρνουν τον 
επόμενο αριθμό Μητρώου, ανεξάρτητα εάν μέχρι αυτόν 
αριθμούνται και διαγραφέντες ή αποβιώσαντες. Εκτός 
των παραπάνω το ΔΣ μπορεί να προβεί και σε χρήση 
Αλφαβητικού Μητρώου των Μελών, ως βοηθητικού. 

5. Στο Ταμείο τηρείται Ατομικός Φάκελος Ασφαλισμέ¬ 
νου με αύξοντα αριθμό εκείνο του Μητρώου Ασφαλισμέ¬ 
νων που αντιστοιχεί στον ασφαλισμένο. Στον Ατομικό 
Φάκελο προβλέπεται η τοποθέτηση όλων των σχετικών 
εγγράφων που κατατίθενται για τον ασφαλισμένο τόσο 
κατά την εγγραφή του όσο και μετέπειτα, καθώς και 
αντιγράφων των εγγράφων που εκδίδονται από το Τα¬ 
μείο για λογαριασμό του. 

Αρθρο 5 

Απώλεια ιδιότητας ασφαλισμένου 

Η ιδιότητα του ασφαλισμένου χάνεται στην περίπτωση 
που ο ασφαλισμένος παραιτείται, απολύεται ή συνταξι- 
οδοτείται. Στην περίπτωση που ο ασφαλισμένος μετά 
την τυχόν απώλεια της ιδιότητας του ασφαλισμένου 
έχει δικαίωμα προαιρετικής ασφάλισης και ασφαλισθεί 
προαιρετικά, η ιδιότητα του ασφαλισμένου διατηρείται. 

Αρθρο 6 

Δικαιώματα και Υποχρεώσεις των ασφαλισμένων 

1. Οι ασφαλισμένοι του Ταμείου έχουν τα ακόλουθα 
δικαιώματα σύμφωνα με την απόφαση του Υπουργού 
Εργασίας και Κοινωνικής Ασφάλισης Φ. Επαγγ. Ασφ/ 
οικ/16/09-04-2003 ΦΕΚ 462Β/17-4-2003 για τους όρους 
λειτουργίας των Ταμείων Επαγγελματικής Ασφάλισης: 

I. Δικαίωμα ίσης μεταχείρισης 

Οι ασφαλισμένοι του Ταμείου έχουν δικαίωμα ίσης 
μεταχείρισης. 

II. Δικαίωμα ενημέρωσης 

Κάθε ασφαλισμένος έχει έναντι του Ταμείου δικαίωμα 
ενημέρωσης: 

α) για τα δικαιώματα και τις υποχρεώσεις του έναντι 
του Ταμείου. 

β) για τις οικονομικές, τεχνικές και λοιπές παραμέ¬ 
τρους της ασφαλιστικής του σχέσης. 


γ) για τις αλλαγές στους κανόνες που διέπουν το 
καθεστώς ασφάλισής του στο Ταμείο. 

δ) για το επίπεδο των παροχών σε περίπτωση τερ¬ 
ματισμού της απασχόλησής του ή αλλαγής της επαγ¬ 
γελματικής του δραστηριότητας ή διαγραφής του από 
το Ταμείο. 

ε) για τη χρηματοοικονομική κατάσταση του Ταμείου, 
στ) για τις ρυθμίσεις περί της μεταφοράς των δικαιω¬ 
μάτων του σε άλλο ταμείο επαγγελματικής ασφάλισης 

III. Δικαίωμα πρόσβασης σε έγγραφα. 

Κάθε ασφαλισμένος δικαιούται να λαμβάνει με δαπά¬ 
νες του αντίγραφα των ακόλουθων εγγράφων: 
α) του Ισολογισμού 

β) του Λογαριασμού Αποτελεσμάτων Χρήσεως 
γ) της Ετήσιας Έκθεσης Διοικήσεως 
δ) της Αναλογιστικής Μελέτης, 
ε) της Έκθεσης Ορκωτών Ελεγκτών. 

Το ως άνω δικαίωμα ασκείται με υποβολή έγγραφης 
αίτησης προς το Διοικητικό Συμβούλιο του Ταμείου. 

IV. Δικαίωμα διαγραφής λόγω αλλαγής επαγγελματι¬ 
κής δραστηριότητας. 

Ο ασφαλισμένος του Ταμείου στην περίπτωση αλλα¬ 
γής της επαγγελματικής του δραστηριότητας διαγρά¬ 
φεται από το Ταμείο χωρίς τον χρονικό περιορισμό 
παραμονής στην ασφάλιση του Ταμείου επί ένα έτος 
και χωρίς την προϋπόθεση της προειδοποίησης του 
Διοικητικού Συμβουλίου του Ταμείου ένα μήνα πριν. Στην 
περίπτωση αυτή ο ασφαλισμένος δικαιούται είτε να 
μεταφέρει τα δικαιώματά του σε άλλο Ταμείο Επαγ¬ 
γελματικής Ασφάλισης που λειτουργεί στον χώρο της 
νέας απασχόλησής του είτε να λάβει την παροχή που 
του αναλογεί σε σχέση με το χρόνο παραμονής του 
στο Ταμείο όταν συμπληρώσει τις απαιτούμενες προϋ¬ 
ποθέσεις για τη θεμελίωση του δικαιώματος σε παροχή 
που ορίζονται στο παρόν καταστατικό. 

2. Οι ασφαλισμένοι του Ταμείου έχουν τις ακόλουθες 
υποχρεώσεις: 

I. Να συμμορφώνονται με τις διατάξεις της σχετικής 
Νομοθεσίας, του καταστατικού και των Κανονισμών του 
Ταμείου, όπως αυτές ισχύουν κάθε φορά. 

II. Να φροντίζουν για την έγκαιρη τακτοποίηση των 
οικονομικών τους υποχρεώσεων προς το Ταμείο. 

III. Να σέβονται και να εφαρμόζουν τις αποφάσεις 
της Διοίκησης του Ταμείου, εφόσον αυτές λαμβάνονται 
σύμφωνα με τη σχετική νομοθεσία, το καταστατικό και 
τους Κανονισμούς του Ταμείου. 

IV. Να ενημερώνουν το Τ αμείο και να του παρέχουν 
κάθε πληροφορία που μπορεί να καταστήσει ευχερή 
και αποτελεσματική την άσκηση του ελέγχου για την 
υπαγωγή στην ασφάλιση και την κανονική πληρωμή 
των εισφορών των ασφαλισμένων του και των εν γένει 
πόρων του. 

3. Δικαιώματα και υποχρεώσεις των εργοδοτών 

I. Οι εργοδότες δικαιούνται να ενημερώνονται από το 
Ταμείο για κάθε απόφαση σχετικά με τις εισφορές που 
οφείλουν, τα πρόσωπα που ασφαλίζονται υποχρεωτικά 
στο Ταμείο, τη διαδικασία υπαγωγής και για κάθε άλλο 
θέμα το οποίο τους αφορά. 

II. Δικαιούνται επίσης να υποβάλλουν στο ΔΣ του Τα¬ 
μείου, ή σε άλλο όργανο που το ΔΣ θα ορίσει αίτηση 
για την επανεξέταση απόφασης που τους αφορά εντός 
προθεσμίας 60 ημερών από τότε που τους κοινοποιή¬ 
θηκε ή έλαβαν γνώση. 

III. Οι εργοδότες υποχρεούνται να τηρούν όλες τις 
αναφερόμενες στο παρόν καταστατικό και στην ισχύ- 
ουσα νομοθεσία υποχρεώσεις σχετικά με την ασφάλιση 
του προσωπικού τους στο Ταμείο, να φροντίζουν για 
την έγκαιρη τακτοποίηση των οικονομικών τους υπο¬ 
χρεώσεων προς το Ταμείο και να χορηγούν εγκαίρως 
κάθε στοιχείο σχετικό με την ασφάλιση του προσωπικού 
αυτού που το Ταμείου τους ζητεί. 

IV. Οι εργοδότες υποχρεούνται να εφαρμόζουν τις 
αποφάσεις της Διοίκησης του Ταμείου και των Κανονι¬ 
σμών του Ταμείου, εφόσον αυτές λαμβάνονται σύμφωνα 
με τη σχετική νομοθεσία και το καταστατικό. 

Αρθρο 7 

Βεβαίωση εισφορών-παροχών - Ενημερωτικό δελτίο 

1. Για την ικανοποίηση του δικαιώματος ενημέρωσης 
των ασφαλισμένων του, το Ταμείο υποχρεούται μετά 
το κλείσιμο κάθε οικονομικής χρήσης να αποστέλλει με 
δαπάνες του σε κάθε ασφαλισμένο ειδικό ενημερωτικό 
δελτίο. 

2. Το Ταμείο υποχρεούται μετά το κλείσιμο κάθε οι¬ 
κονομικής χρήσης να αποστέλλει σε κάθε ασφαλισμένο 
βεβαίωση για τις εισφορές που έχει καταβάλλει για 
φορολογική χρήση, όπως επίσης και ενημερωτικό ση¬ 
μείωμα για το χρόνο ασφάλισής του και το κεφάλαιο 
που έχει σωρευτεί στον ατομικό συνταξιοδοτικό του 
λογαριασμό. 

ΚΕΦΑΛΑΙΟ ΔΕΥΤΕΡΟ 
ΠΟΡΟΙ - ΕΙΣΦΟΡΕΣ 

Αρθρο 8 

Πόροι του Ταμείου 

Πόροι του Ταμείου είναι: 

1. Εισφορά ασφαλισμένου 

Οι παλαιοί ασφαλισμένοι καταβάλλουν εισφορά που 
αντιστοιχεί σε ποσοστό 4% επί των πόσης φύσεως 
αποδοχών τους και μέχρι το εκάστοτε ανώτατο όριο 
ασφαλιστέων αποδοχών του ΙΚΑ - ΕΤΑΜ 

Οι νέοι ασφαλισμένοι καταβάλλουν εισφορά που 
αντιστοιχεί σε ποσοστό 3% επί των πόσης φύσεως 
αποδοχών τους και μέχρι το εκάστοτε ανώτατο όριο 
ασφαλιστέων αποδοχών του ΙΚΑ - ΕΤΑΜ. 

Η εισφορά βαρέων επαγγελμάτων αντιστοιχεί σε 
4,25% επί των πόσης φύσεως αποδοχών των ασφαλι¬ 
σμένων και μέχρι το εκάστοτε ανώτατο όριο ασφαλι- 
στέων αποδοχών του ΙΚΑ - ΕΤΑΜ. 

2. Εισφορά εργοδότη 

Γ ια τους παλαιούς ασφαλισμένους οι εργοδότες κα¬ 
ταβάλλουν εισφορά που αντιστοιχεί σε 4% επί των 
πόσης φύσεως αποδοχών τους και μέχρι το εκάστοτε 
ανώτατο όριο ασφαλιστέων αποδοχών του ΙΚΑ - ΕΤΑΜ 

Γ ια τους νέους ασφαλισμένους οι εργοδότες κατα¬ 
βάλλουν εισφορά που αντιστοιχεί σε 3% επί των πόσης 
φύσεως αποδοχών τους και μέχρι το εκάστοτε ανώτατο 
όριο ασφαλιστέων αποδοχών του ΙΚΑ - ΕΤΑΜ. 

Η εισφορά βαρέων επαγγελμάτων αντιστοιχεί σε 
3,75% επί των πόσης φύσεως αποδοχών των ασφαλι¬ 
σμένων και μέχρι το εκάστοτε ανώτατο όριο ασφαλι- 
στέων αποδοχών του ΙΚΑ - ΕΤΑΜ. 

3. Κάθε είδους πρόσοδοι της περιουσίας του Ταμείου. 

4. Κάθε είδους χαριστικές ή μη καταβολές προς το 
Ταμείο. 


5. Κάθε άλλο νόμιμο έσοδο, στο οποίο συμπεριλαμ- 
βάνεται και η καταβολή πρόσθετων εργοδοτικών ει¬ 
σφορών, εφόσον υπάρξει σχετική συμφωνία με τους 
εργοδότες. 

Αρθρο 9 

Υπολογισμός των εισφορών 

Οι αποδοχές για τον υπολογισμό των εισφορών είναι 
οι αποδοχές με βάση τις οποίες το ΙΚΑ-ΕΤΑΜ υπολογίζει 
τις εισφορές κύριας ασφάλισης. Επίσης οι εισφορές 
υπολογίζονται και καταβάλλονται και επί των Δώρων 
Εορτών και του επιδόματος άδειας (14 φορές ετησίως). 

Αρθρο 10 

Καταβολή των εργοδοτικών εισφορών 
και των εισφορών των ασφαλισμένων 

1. Οι εισφορές των υποχρεωτικά ασφαλισμένων απο¬ 
δίδονται στο Ταμείο από τον εργοδότη, ο οποίος τις 
παρακρατεί από τον μισθό κατά την πληρωμή των απο¬ 
δοχών στους ασφαλισμένους. Περισσότεροι εργοδότες 
ευθύνονται αλληλεγγύως και εις ολόκληρον έκαστος. 
Εάν ο εργοδότης δεν εκπληρώνει την υποχρέωσή του 
εντός διμήνου από την ημέρα της πληρωμής των αποδο¬ 
χών, ο ασφαλισμένος απαλλάσσεται από την καταβολή 
αυτή και του λοιπού βαρύνεται ο εργοδότης. 

2. Η εκ μέρους του εργοδότη παράλειψη καταβολής 
των εισφορών δεν συνεπάγεται για τον ασφαλισμένο 
στέρηση ή μείωση των δικαιωμάτων του επί των παρο¬ 
χών. Στον κανονισμό παροχών μπορεί να προβλεφθούν 
χρονικά όρια ασφαλιστικής κάλυψης των ασφαλισμένων 
και άλλες προϋποθέσεις, όπως για παράδειγμα να μην 
έχει παραγραφεί το δικαίωμα του ταμείου να εισπράξει 
τις εισφορές. 

3. Την εισφορά των ασφαλισμένων με τη σχετική κα¬ 
τάσταση υποχρεούται να καταθέτει ο εργοδότης τους 
στο Ταμείο εντός τριάντα ημερών από τη λήξη του μήνα 
στον οποίο αντιστοιχούν οι αποδοχές. 

4. Οι εργοδότες υποχρεούνται να παρέχουν στο Τα- 
μείο κάθε πληροφορία που μπορεί να καταστήσει ευ¬ 
χερή και αποτελεσματική την άσκηση του ελέγχου επί 
της υπαγωγής στην ασφάλιση, την κανονική πληρωμή 
των εισφορών και συνεισφορών. 

5. Εισφορές που εισπράχθηκαν αχρεώστητα επιστρέ- 
φονται με αίτησή τους από τον ενδιαφερόμενο μέσα 
σε τρία έτη από την καταβολή τους. 

6. Εισφορές που καταβάλλονται εκπρόθεσμα στο 
ταμείο επιβαρύνονται με τόκους υπερημερίας από το 
χρόνο κατά τον οποίο κατέστησαν ληξιπρόθεσμες και 
απαιτητές μέχρι την ολοσχερή εξόφλησή τους. 

Αρθρο 11 

Βεβαίωση των εισφορών 

Οι οφειλόμενες εισφορές και κάθε ποσό που οφείλεται 
στο Ταμείο βεβαιώνονται με απόφαση του Διοικητικού 
Συμβουλίου στην οποία καθορίζεται επακριβώς το εισπρα¬ 
κτέο ποσό, οι τυχόν τόκοι υπερημερίας, το είδος της ει¬ 
σφοράς και η χρονική περίοδος στην οποία αναφέρεται. 
Η αναγκαστική είσπραξη των εσόδων του Ταμείου γίνεται 
με βάση τις διατάξεις που ισχύουν για τα ΝΠΙΔ. Εφόσον 
ρυθμισθεί η είσπραξη των εσόδων του Ταμείου κατά τον 
Κώδικα Εισπράξεως Δημοσίων Εσόδων (ΚΕΔΕ), η απόφαση 
του Διοικητικού Συμβουλίου αποτελεί τον νόμιμο τίτλο για 
την αναγκαστική τους είσπραξη. 

Αρθρο 12 

Διοικητικό Συμβούλιο, Σύνθεση, Θητεία, Εκλογή 

1. Το Ταμείο διοικείται από θμελές ΔΣ, το οποίο απαρ¬ 
τίζεται από: 

α) Δύο εκπροσώπους των ασφαλισμένων τους οποί¬ 
ους ορίζουν οι οικείες δευτεροβάθμιες συνδικαλιστικές 
οργανώσεις των ασφαλισμένων. 

β)Έναν εκπρόσωπο των φαρμακευτικών επιχειρήσεων 
που νόμιμα λειτουργούν στην Ελλάδα, τον οποίο ορίζει 
η πλέον αντιπροσωπευτική εργοδοτική οργάνωση. 

γ)Έναν εκπρόσωπο των συνταξιούχων ασφαλισμέ¬ 
νων, τον οποίο ορίζει η πλέον αντιπροσωπευτική ένωση 
συνταξιούχων. 

δ) Πέντε εκπροσώπους των ασφαλισμένων οι οποίοι 
θα εκλέγονται κάθε τέσσερα (4) χρόνια απευθείας από 
τα ασφαλισμένα μέλη του Ταμείου. Οι εκλογές είναι πα¬ 
νελλαδικές, προκηρύσσονται από το Ταμείο, διεξάγονται 
στην έδρα του Ταμείου, θα διαρκούν 1 έως 3 ημέρες. Η 
Εφορευτική Επιτροπή θα είναι πενταμελής και θα ανα- 
δεικνύεται με κλήρωση μεταξύ των ασφαλισμένων του 
ταμείου. Μπορεί να αποφασισθεί η ηλεκτρονική ψηφο¬ 
φορία καθώς και η επιστολική ψήφος. Οι λεπτομέρειες 
της διαδικασίας εκλογής και τα προσόντα των μελών 
του Δ.Σ. θα εξειδικευθούν στον εσωτερικό κανονισμό 
λειτουργίας. 

ε) Στο ΔΣ δύναται να συμμετέχουν χωρίς δικαίωμα 
ψήφου δύο μέλη εκ των οποίων ένας οικονομολόγος/ 
αναλογιστής και ένας νομικός με αναγνωρισμένο κύρος 
και εμπειρία σε θέματα κοινωνικής ασφάλισης που επι¬ 
λέγονται από την πλέον αντιπροσωπευτική συνδικαλι¬ 
στική οργάνωση των ασφαλισμένων μελών του Ταμείου. 

2. Με τον ίδιο τρόπο που ορίζονται τα μέλη του ΔΣ του 
Ταμείου ορίζονται και οι ισάριθμοι αναπληρωτές τους. 

3. Η θητεία του Διοικητικού Συμβουλίου είναι τετρα¬ 
ετής και παρατείνεται αυτόματα μέχρι 6 μήνες μετά 
τη λήξη της. 

4. Σε περίπτωση προσωρινού κωλύματος, η θέση τα¬ 
κτικού μέλους καλύπτεται από το αναπληρωματικό του. 

Σε περίπτωση μόνιμου κωλύματος ή παραίτησης τα¬ 
κτικού μέλους η οικεία αντιπροσωπευτική οργάνωση 
οφείλει να ορίσει μέλος για το υπόλοιπο της θητείας. 

5. Τα μέλη του ΔΣ ανακαλούνται από την οργάνωση 
που τα υπέδειξε μόνον εφόσον συντρέχει σπουδαίος 
λόγος. 

6. Τα μέλη του ΔΣ υποχρεούνται σε αυστηρή τήρηση 
εχεμύθειας ως προς τα απόρρητα του Ταμείου, τα οποία 
κατέστησαν σε αυτά γνωστά εξ οιουδήποτε λόγου. Πα¬ 
ράβαση της υποχρέωσης αυτής συνιστά λόγο παύσης 
του παραβάτη από μέλος του οργάνου. 

Αρθρο 13 

Συγκρότηση σε σώμα - Παράδοση - Παραλαβή 

1. Με έγγραφη πρόσκληση του απερχόμενου Προέ¬ 
δρου του ΔΣ στην οποία αναγράφεται η ημερομηνία, 
η ώρα, ο τόπος και το θέμα της συνεδρίασης, το ΔΣ 
του Ταμείου συνέρχεται σε πρώτη συνεδρίαση εντός 
20 ημερών από την συγκρότησή του και εκλέγει με 
μυστική ψηφοφορία και απλή πλειοψηφία του συνόλου 
των μελών του τον Πρόεδρο και τον Αντιπρόεδρο αυτού. 


Εφόσον κατά την εκλογή των μελών του Διοικητικού 
Συμβουλίου για την ανάληψη των ως άνω αξιωμάτων, 
δεν επιτευχθεί η απαιτούμενη απλή πλειοψηφία, ο σύμ¬ 
βουλος που έλαβε τους λιγότερους ψήφους αποσύρει 
την υποψηφιότητα του και η ψηφοφορία επαναλαμβά¬ 
νεται μεταξύ των υπόλοιπων υποψηφίων. 

Η ως άνω διαδικασία επαναλαμβάνεται μέχρι να επι¬ 
τευχθεί η απαιτούμενη απλή πλειοψηφία και ολοκλη¬ 
ρώνεται σε μία συνεδρίαση. 

Τα ειδικότερα καθήκοντα των μελών του ΔΣ καθο¬ 
ρίζονται στον Εσωτερικό Κανονισμό Λειτουργίας του 
Ταμείου. 

2. Δεν επιτρέπεται να συμπίπτουν στο ίδιο πρόσωπο 
περισσότερα από τα ανωτέρω αξιώματα των μελών 
ΔΣ του Ταμείου. 

3. Το νέο ΔΣ του Ταμείου παραλαμβάνει από το προ¬ 
ηγούμενο ΔΣ μέσα σε προθεσμία δέκα (10) ημερών από 
τη συγκρότησή του σε σώμα, τα βιβλία, τη διοίκηση και 
τη διαχείριση του Ταμείου και συντάσσεται πρωτόκολλο 
παράδοσης - παραλαβής. 

4. Στο ενδιάμεσο χρονικό διάστημα, μέχρι τη συ¬ 
γκρότηση του νέου ΔΣ του Ταμείου σε σώμα και την 
παράδοση σε αυτό της διοίκησης και της διαχείρισης, 
παρατείνεται αυτοδίκαια η θητεία του απερχόμενου 
ΔΣ όχι πάντως για περισσότερο από δέκα (10) ημέρες. 

Αρθρο 14 

Λειτουργία Διοικητικού Συμβουλίου 

1. Το Διοικητικό Συμβούλιο συνεδριάζει τακτικά, ύστερα 
από έγγραφη πρόσκληση του Προέδρου ή, εάν αυτός κω¬ 
λύεται, του Αντιπροέδρου, μια φορά την εβδομάδα. Επίσης 
συνεδριάζει εκτάκτως όταν υπάρχει ανάγκη, κατά την 
κρίση του Προέδρου ή του Αντιπροέδρου που τον αναπλη¬ 
ρώνει ή όταν το ζητήσουν εγγράφως τρία (3) τουλάχιστον 
μέλη του Διοικητικού Συμβουλίου με αίτησή τους προς τον 
Πρόεδρο, στην οποία πρέπει να αναφέρονται επί ποινή 
απαραδέκτου τα θέματα που θα συζητηθούν στη συνε¬ 
δρίαση. Στην περίπτωση αυτή, ο Πρόεδρος υποχρεούται 
μέσα σε προθεσμία πέντε (5) εργάσιμων ημερών από την 
υποβολή της αίτησης να ορίσει ημερομηνία συνεδρίασης 
Διοικητικού Συμβουλίου με τα θέματα που αναγράφονται 
σε αυτήν. Εάν δεν υπάρχει απαρτία, τα θέματα αυτά ανα¬ 
γράφονται πρώτα στην ημερήσια διάταξη της επόμενης 
τακτικής συνεδρίασης. 

2. Το Διοικητικό Συμβούλιο, με απόφασή του, μπορεί να 
ορίζει συγκεκριμένες ημέρες και ώρες για τις τακτικές 
συνεδριάσεις του. 

3. Η πρόσκληση κοινοποιείται στα μέλη δύο (2) του¬ 
λάχιστον εργάσιμες ημέρες πριν από τη συνεδρίαση. 
Σύντμηση της προθεσμίας αυτής επιτρέπεται μόνο σε 
περίπτωση επείγουσας ανάγκης, η οποία αιτιολογείται 
από τον Πρόεδρο ή τον Αντιπρόεδρο που τον αναπλη¬ 
ρώνει. Στην πρόσκληση σε συνεδρίαση αναγράφονται ο 
τόπος, η ημερομηνία, η ώρα της συνεδρίασης, καθώς και 
τα θέματα της ημερήσιας διάταξης. Λήψη αποφάσεων 
για θέματα που δεν περιλαμβάνονται στην ημερήσια 
διάταξη επιτρέπεται μόνον εφόσον παρίστανται ή αντι¬ 
προσωπεύονται τα μέλη του Διοικητικού Συμβουλίου και 
κανένα δεν αντιλέγει. 

4. Αν μέλος του Διοικητικού Συμβουλίου κωλύεται να 
παραστεί σε συνεδρίαση, οφείλει να ειδοποιεί εγγρά- 
φως τον Πρόεδρο του Διοικητικού Συμβουλίου, διαφο¬ 
ρετικά θεωρείται αδικαιολογήτως απών. Το μέλος του 

Διοικητικού Συμβουλίου που απουσιάζει αδικαιολόγητα 
από τρεις (3) ή δικαιολογημένα από επτά (7) διαδοχικές 
τακτικές συνεδριάσεις του Διοικητικού Συμβουλίου, εκ¬ 
πίπτει αυτοδικαίως από την ιδιότητα του μέλους του 
Διοικητικού Συμβουλίου. 

5. Το Διοικητικό Συμβούλιο βρίσκεται σε απαρτία, εφό¬ 
σον παρευρίσκονται σε αυτό τουλάχιστον το 72 συν 
ένα μέλη του (ήτοι 5 στα 9 μέλη), και αποφασίζει με 
απλή πλειοψηφία των παρόντων μελών του, εκτός από 
τις αποφάσεις που προβλέπει το παρόν καταστατικό 
αυξημένη πλειοψηφία. 

6. Οι αποφάσεις του Διοικητικού Συμβουλίου λαμ- 
βάνονται με φανερή ψηφοφορία, εκτός αν πρόκειται 
για προσωπικά ζητήματα ή αν, εκ των προτέρων, το 
Διοικητικό Συμβούλιο καθορίζει ότι η ψηφοφορία είναι 
μυστική, κατά πλειοψηφία και σε περίπτωση ισοψηφίας 
υπερισχύει η ψήφος του Προέδρου. 

7. Οι συζητήσεις και οι αποφάσεις του Διοικητικού 
Συμβουλίου καταχωρούνται περιληπτικά σε ειδικό βι¬ 
βλίο πρακτικών Διοικητικού Συμβουλίου που μπορεί να 
τηρείται και κατά το μηχανογραφικό σύστημα. Ύστε¬ 
ρα από αίτηση μέλους του Διοικητικού Συμβουλίου, ο 
Πρόεδρος υποχρεούται να καταχωρήσει στα πρακτικά 
ακριβή περίληψη της γνώμης του. Στο βιβλίο αυτό κατα- 
χωρείται επίσης κατάλογος των μελών του Διοικητικού 
Συμβουλίου που παραστάθηκαν ή αντιπροσωπεύθηκαν. 
Τα πρακτικά υπογράφονται από όλα τα μέλη του Δι¬ 
οικητικού Συμβουλίου που παραστάθηκαν στη συνε¬ 
δρίαση. Αν κάποιο από τα μέλη αρνηθεί να υπογράψει 
τα πρακτικά, γίνεται σχετική μνεία σ’ αυτά. Πάντως 
για την απόφαση που λήφθηκε νομίμως, δε δημιουργεί 
ακυρότητα η άρνηση υπογραφής του πρακτικού από 
το σύμβουλο ο οποίος παραβρέθηκε στη συνεδρίαση. 

Με ευθύνη του Προεδρείου του ΔΣ υπάρχει η δυνατό¬ 
τητα μαγνητοφώνησης των συζητήσεων του ΔΣ 

Τα αντίγραφα και τα αποσπάσματα των πρακτικών 
του ΔΣ, τα οποία πρόκειται να προσαχθούν στο δι¬ 
καστήριο ή σ’ άλλη αρχή ή και προς τράπεζες ή άλλα 
πρόσωπα, επικυρώνονται από τον πρόεδρο του ΔΣ ή 
από το νόμιμο αναπληρωτή του ή από εντεταλμένο, 
με απόφαση του διοικητικού συμβουλίου, για το σκοπό 
αυτό, σύμβουλο. 

8. Οι αποφάσεις του Διοικητικού Συμβουλίου δεν 
εκτελούνται πριν από την επικύρωση των πρακτικών, 
τουλάχιστον από την πλειοψηφία των μελών του Διοι¬ 
κητικού Συμβουλίου, το αργότερο μέχρι την επόμενη 
συνεδρίαση. 

Το Διοικητικό Συμβούλιο μπορεί επί επείγουσας, κατά 
τη κρίση του, ανάγκης, να αποφασίζει την άμεση επικύ¬ 
ρωση των πρακτικών. 

9. Ο Πρόεδρος του ΔΣ είναι πλήρους ή μερικής απα¬ 
σχόλησης και η αμοιβή του καθορίζεται από το ΔΣ. 

Ο Αντιπρόεδρος του ΔΣ μπορεί να είναι πλήρους 
απασχόλησης και η αμοιβή του αντιστοιχεί στο 80% 
της αμοιβής του Προέδρου εφόσον ο Πρόεδρος είναι 
πλήρους απασχόλησης. 

Όλα τα μέλη του ΔΣ δικαιούνται αποζημίωση για τη 
συμμετοχή τους στις συνεδριάσεις του ΔΣ ή τη συμμε¬ 
τοχή τους σε επιτροπές ή άλλες δραστηριότητες που 
τους αναθέτει το ΔΣ. Με απόφασή του το ΔΣ καθορί¬ 
ζει το ύψος της αποζημίωσης των μελών του, η οποία 
περιλαμβάνει και τυχόν έξοδα μετακίνησης, διατροφής 
και διαμονής. 


10. Λοιπά θέματα διοίκησης του Ταμείου, που αφορούν 
στις συνεδριάσεις, αποφάσεις, πρακτικά ή στην εκπρο¬ 
σώπησή του, στις αρμοδιότητες για την εσωτερική του 
λειτουργία, στη μεταβίβαση εξουσιών, στα σχετικά με τη 
διοίκηση λειτουργικά έξοδα, στις άδειες διευκολύνσεων 
των μελών της διοίκησης κ.λπ., καθορίζονται περαιτέρω 
στον Εσωτερικό Κανονισμό Λειτουργίας του Ταμείου ή 
με ειδικότερες αποφάσεις του ΔΣ. 

11. Κατά τις συνεδριάσεις του ΔΣ επιτρέπεται να πα- 
ρευρίσκονται, με δικαίωμα λόγου, αλλά όχι δικαίωμα 
ψήφου ως ειδικοί επιστημονικοί σύμβουλοι, πρόσωπα 
ευρείας αποδοχής, με επιστημονική αρτιότητα, ειδίκευ¬ 
ση και εμπειρία σε επιστημονικά και τεχνικά θέματα, 
όπως για παράδειγμα στα χρηματοοικονομικά προϊόντα, 
σε θέματα μηχανοργάνωσης και πληροφορικής, σε ανα- 
λογιστικές μελέτες, σε θέματα κοινωνικοασφαλιστικού 
δικαίου κ.λπ. 

Αρθρο 15 

Αρμοδιότητες Διοικητικού Συμβουλίου 

1. Το Διοικητικό Συμβούλιο (ΔΣ) του Ταμείου είναι αρ¬ 
μόδιο να αποφασίζει κάθε πράξη που αφορά στη διοί¬ 
κηση, τη διαχείριση, την εποπτεία και τον έλεγχο του 
Ταμείου και στην εν γένει επιδίωξη του σκοπού του είτε 
ρητά αναφέρεται στον νόμο, είτε όχι, εκτός εκείνων των 
θεμάτων που έχουν ανατεθεί στην ειδική αρμοδιότητα 
άλλου οργάνου από τη σχετική νομοθεσία, το παρόν 
καταστατικό ή τον Εσωτερικό Κανονισμό Λειτουργίας 
του Ταμείου. Κατά την άσκηση των αρμοδιοτήτων του 
υπόκειται στην ισχύουσα νομοθεσία συμπεριλαμβανο- 
μένης και της απόφασης του Υπουργού Εργασίας και 
Κοινωνικής Ασφάλισης με αριθμό Φ.51010/1821/16/2/2004 
ΦΕΚ 370Β/24-2-2004 για την επιβολή διοικητικών κυ¬ 
ρώσεων 

2. Η διοίκηση του Ταμείου γίνεται από το ΔΣ, στο πλαί¬ 
σιο των αρμοδιοτήτων και εξουσιών που ορίζονται από 
το καταστατικό και τον Εσωτερικό Κανονισμό Λειτουρ¬ 
γίας. Το ΔΣ είναι επίσης αρμόδιο για τη διαχείριση των 
προσόδων και της περιουσίας του Ταμείου, σύμφωνα με 
το παρόν καταστατικό και τον κανονισμό επενδύσεων. 

Ασκεί τη διοίκηση και την εποπτεία του προσωπικού 
του Ταμείου. 

3. Το ΔΣ έχει, επίσης, τις εξής ειδικές αρμοδιότητες: 

3.1. Μεριμνά για τον σχηματισμό του Μαθηματικού 
Αποθέματος του Ταμείου και την κάλυψή του με ασφα¬ 
λιστική τοποθέτηση. 

3.2. Καθορίζει την επενδυτική πολιτική για τα κεφάλαια 
του Ταμείου, αποφασίζει για τον Κανονισμό Επενδύσεων 
του Ταμείου και φροντίζει για την τήρησή του καθώς 
και για την σύσταση Επενδυτικής Επιτροπής που θα 
απαρτίζεται από εξειδικευμένους έμπειρους επαγγελ- 
ματίες στον τομέα των επενδύσεων. 

3.3. Ορίζει διαχειριστές επενδύσεων και θεματοφύλα- 
κες καθώς και φορείς που παρέχουν εξωτερικές υπηρε¬ 
σίες στο Ταμείο (ουΙεουΐΌΐης), σύμφωνα με διαδικασία 
που προβλέπεται στον Εσωτερικό Κανονισμό Λειτουρ¬ 
γίας του Ταμείου. 

3.4. Αποφασίζει για την ίδρυση επενδυτικού φορέα ή 
συμμετοχή σε ήδη υφιστάμενο. 

3.5. Αποφασίζει για την αναπροσαρμογή των εισφο¬ 
ρών και την τυχόν επιβολή έκτακτων εισφορών με τη 
σύμφωνη γνώμη της Εθνικής Αναλογιστικής Αρχής και 
την έγκριση της ΓΓΚΑ. 

3.6. Κρίνει για την τυχόν αδυναμία καταβολής εισφο¬ 
ρών και αποφασίζει για την παροχή διευκολύνσεων 
καταβολής (π.χ. καταβολή οφειλόμενων εισφορών σε 
δόσεις) σύμφωνα με όσα σχετικώς ορίζονται στον Κα¬ 
νονισμό Παροχών. 

3.7. Φροντίζει για την κανονική είσπραξη των πόρων 
του Ταμείου και προβαίνει σε όχληση των εργοδοτών 
και των ασφαλισμένων που δεν καταβάλλουν τις ει¬ 
σφορές, ενημερώνοντας τους για τις συνέπειες της μη 
καταβολής αυτής. 

3.8. Εγκρίνει τον Προϋπολογισμό της νέας οικονομικής 
χρήσης, αναφέροντας αναλυτικά κατ’ είδος τα έσοδα 
και τις δαπάνες. 

3.9. Εγκρίνει τον Ισολογισμό και τους λογαριασμούς 
αποτελεσμάτων χρήσεων. 

3.10. Δημοσιεύει στην Εφημερίδα της Κυβερνήσεως, 
καθώς και σε μια ημερήσια εφημερίδα πανελλήνιας 
κυκλοφορίας και σε μια οικονομική εφημερίδα τις οι¬ 
κονομικές καταστάσεις, τα πιστοποιητικά ελέγχου των 
ορκωτών ελεγκτών και τα πορίσματα ελέγχου της Εθνι¬ 
κής Αναλογιστικής Αρχής. 

3.11. Υποβάλλει ετήσια στην Εθνική Αναλογιστική Αρχή 
τα έγγραφα και τα στοιχεία που προβλέπονται από το 
άρθρο 7 παρ. 18 του Ν. 3029/2002. 

3.12. Αποφασίζει για την εγγραφή και τη διαγραφή 
των ασφαλισμένων του Ταμείου. 

3.13. Απονέμει τις προβλεπόμενες παροχές στους 
ασφαλισμένους του Ταμείου. Με απόφασή του μπορεί 
να εξουσιοδοτεί τον Διευθυντή του Ταμείου ή /και άλ¬ 
λους υπαλλήλους του Ταμείου να εκδίδουν αποφάσεις 
σχετικά με τη χορήγηση των παροχών. 

3.14. Αποφασίζει για την αναπροσαρμογή (μείωση ή 
αύξηση) των παροχών με βάση τα πορίσματα της ανα- 
λογιστικής μελέτης και την ισχύουσα νομοθεσία με τη 
σύμφωνη γνώμη της Εθνικής Αναλογιστικής Αρχής και 
την έγκριση της ΓΓΚΑ. 

3.15. Αποφασίζει τη μεταφορά των δικαιωμάτων των 
ασφαλισμένων του Ταμείου σύμφωνα με την εκάστοτε 
ισχύουσα νομοθεσία. 

3.16. Χορηγεί μια φορά τουλάχιστο κάθε έτος, με δα¬ 
πάνη του Ταμείου, βεβαίωση στους ασφαλισμένους του 
για τις καταβληθείσες εισφορές και τα δικαιώματά τους 
για παροχές. 

3.17. Ασκεί τις αξιώσεις του Ταμείου κατά του μέλους 
του ΔΣ ή τρίτου που το ζημίωσε. 

3.18. Διορίζει ορκωτούς ελεγκτές, στους οποίους ανα¬ 
θέτει τον έλεγχο των ετήσιων οικονομικών καταστά¬ 
σεων του Ταμείου. 

3.19. Προσλαμβάνει τον Διευθυντή του Ταμείου, προ¬ 
σλαμβάνει και απολύει το υπαλληλικό και εργατοτεχνικό 
προσωπικό του Ταμείου, τους αναλογιστές, τους οικο¬ 
νομικούς και νομικούς συμβούλους, τους λογιστές κ.λπ. 
Προσδιορίζει τα καθήκοντα και τις αποδοχές τους και 
τους αναθέτει ειδικότερα καθήκοντα. 

3.20. Αναθέτει την εκτέλεση έργων, εκπόνηση μελετών 
και παροχή υπηρεσιών σε τρίτους, σύμφωνα με δια¬ 
δικασία που προβλέπεται στον Εσωτερικό Κανονισμό 
Λειτουργίας του Ταμείου. 

3.21. Αποφασίζει επί ενστάσεων που υποβάλλονται 
κατά αποφάσεων του Διευθυντή του Ταμείου. 

3.22. Συγκροτεί ειδικές επιτροπές από μέλη του ΔΣ 
του Ταμείου ή και τρίτους για τη μελέτη, προώθηση και 
αντιμετώπιση των θεμάτων που αφορούν τη λειτουργία 


του Ταμείου, καθορίζει τις ειδικότερες αρμοδιότητες 
των Επιτροπών αυτών και αποφασίζει επί των εισηγή- 
σεών τους. 

3.23. Αποφασίζει τα ποσά αποζημίωσης των μελών 
του ΔΣ, τα έξοδα μετακίνησης, καθώς και την αμοιβή 
του Προέδρου και του Αντιπροέδρου του ΔΣ, όπως 
προβλέπεται στο άρθρο 14 παρ. 9 του παρόντος. 

3.24. Καθορίζει με απόφασή του τα απαραίτητα δι- 
καιολογητικά για την εγγραφή των ασφαλισμένων στο 
Ταμείο, τον τύπο του απογραφικού δελτίου και τα δι- 
καιολογητικά για την απονομή των παροχών. 

3.25. Αποφασίζει την τροποποίηση ή τη συμπλήρωση 
των διατάξεων του καταστατικού και του Εσωτερικού 
Κανονισμού Λειτουργίας του Ταμείου, του Κανονισμού 
Επενδύσεων και του Κανονισμού Παροχών, σύμφωνα με 
το άρθρο 36 του παρόντος. 

3.26. Αποφασίζει και λαμβάνει κάθε μέτρο για την 
καλύτερη εκπλήρωση των σκοπών του Ταμείου. 

3.27. Αποφασίζει για κάθε αμφισβήτηση και είναι το 
μόνο αρμόδιο ως προς την ερμηνεία του παρόντος κα¬ 
ταστατικού και του Εσωτερικού Κανονισμού Λειτουργί¬ 
ας του Ταμείου, καθώς και για κάθε αναγκαία λεπτομέ¬ 
ρεια εσωτερικής φύσης, που δεν προβλέπεται από αυτά. 

3.28. Αποφασίζει την αγορά, εκποίηση, υποθήκευση 
και ενεχυρίαση περιουσιακών στοιχείων του Ταμείου. 

3.29. Αποφασίζει για δικαστικό ή εξώδικο συμβιβασμό 
και παραίτηση από δικόγραφο ή δικαίωμα. 

3.30 Διορίζει το νομικό σύμβουλο του Ταμείου και 
πληρεξούσιους δικηγόρους, εφόσον τούτο απαιτείται 
κατά περίπτωση. 

3.31. Αποφασίζει για την ενοποίηση του Ταμείου με 
άλλα ομοειδή Ταμεία Επαγγελματικής Ασφάλισης σύμ¬ 
φωνα με το άρθρο 37 του παρόντος. 

3.32. Αποφασίζει για τη διάσπαση του Ταμείου σε 
περισσότερα Ταμεία Επαγγελματικής Ασφάλισης. 

3.33. Αποφασίζει για τη συνεργασία του Ταμείου με 
άλλα ομοειδή Ταμεία ή και ομοσπονδίες ομοειδών Τα¬ 
μείων, σε επιχειρησιακό, κλαδικό ή άλλο επίπεδο, κα¬ 
θώς και για τη συμμετοχή του Ταμείου σε ομοσπονδίες 
ομοειδών Ταμείων, 

3.34 Αποφασίζει για την ένταξη στο Ταμείο ως αυτο¬ 
τελούς κλάδου, τομέα ή ταμείου εφάπαξ παροχών που 
ασφαλίζει τα αναφερόμενα στο άρθρο 3 του παρόντος 
πρόσωπα. 

3.35. Αποφασίζει για τη μεταφορά της άσκησης μέ¬ 
ρους των αρμοδιοτήτων του σε Επιτροπές, σε μέλη 
του ΔΣ, στον Διευθυντή του Ταμείου ή σε υπαλλήλους 
αυτού. 

3.36. Μεριμνά για τη στέγαση των υπηρεσιών του Τα¬ 
μείου, καθώς και των υποκαταστημάτων του. 

Αρθρο 16 

Αρμοδιότητες και εξουσίες Προέδρου Δ.Σ. 

Ο Πρόεδρος του ΔΣ έχει τις κάτωθι αρμοδιότητες: 

1. Μεριμνά για την εφαρμογή του παρόντος καταστα¬ 
τικού, των Κανονισμών του Ταμείου και των αποφάσεων 
του ΔΣ. 

2. Προΐσταται του ΔΣ και όλων των υπηρεσιών του 
Ταμείου και έχει την ευθύνη της δράσης και της εν γένει 
εύρυθμης λειτουργίας του. 

3. Εκπροσωπεί το Ταμείο δικαστικά και εξώδικα έναντι 
παντός και μπορεί με απόφασή του να αναθέτει την 
εκπροσώπηση επί συγκεκριμένων υποθέσεων σε μέλος 

του ΔΣ, σε δικηγόρο του Ταμείου ή στον Διευθυντή του 
Ταμείου. Ειδικά όμως, για την κατάθεση αίτησης ακυ- 
ρώσεως στο ΣτΕ ή αγωγής στα Πολιτικά Δικαστήρια ή 
μήνυσης - μηνυτήριας αναφοράς στα Ποινικά Δικαστή¬ 
ρια, καθώς επίσης και για παραίτηση από τα σχετικά δι¬ 
κόγραφα ή δικαιώματα, απαιτείται προηγούμενη έγκριση 
του ΔΣ. Ο παραπάνω περιορισμός της έγκρισης του ΔΣ 
κάμπτεται σε επείγουσες κατά την κρίση του Προέδρου 
περιπτώσεις, καθώς και ο διορισμός δικηγόρου, του ΔΣ 
που επικυρώνει εκ των υστέρων τις παραπάνω πράξεις 
του Προέδρου. 

4. Καταρτίζει την ημερήσια διάταξη των συνεδριάσε¬ 
ων, λαμβάνοντας υπόψη τυχόν θέματα που διατυπώνουν 
τα μέλη του ΔΣ, καθορίζει την ημέρα, την ώρα και τον 
τόπο των συνεδριάσεων, καλεί τα τακτικά και τα ανα¬ 
πληρωματικά μέλη να συμμετάσχουν και διευθύνει τις 
συνεδριάσεις του. 

5. Υπογράφει κατ’ εξουσιοδότηση του ΔΣ του Ταμείου 
τις διάφορες συμβάσεις του Ταμείου και τα αποφασι¬ 
στικής σημασίας θέματα. 

6. Με εξουσιοδότηση του ΔΣ μεριμνά για τη διενέργεια 
διαγωνισμών για την προμήθεια αγαθών, υπηρεσιών και 
εκτέλεση εργασιών σύμφωνα με τις κείμενες διατάξεις 
και τις αποφάσεις του ΔΣ. 

Άρθρο 17 

Αρμοδιότητες Αντιπροέδρου του ΔΣ 

1. Ο Αντιπρόεδρος αναπληρώνει τον Πρόεδρο όταν 
κωλύεται ή απουσιάζει. Τον Αντιπρόεδρο αναπληρώ¬ 
νει, όταν κωλύεται ή απουσιάζει, ένας (1) σύμβουλος, ο 
οποίος ορίζεται από το Διοικητικό Συμβούλιο. 

Εκτός από την αναπλήρωση του Προέδρου, μελετά 
και καταρτίζει τα προγράμματα δράσεως του Ταμείου 
περί των οποίων συντάσσει σχετικές εισηγήσεις και 
προτάσεις. 

2. Το ΔΣ μπορεί με απόφασή του να αναθέτει ειδικά 
καθήκοντα στον Αντιπρόεδρο. 

Άρθρο 18 

Κωλύματα ορισμού μέλους του ΔΣ - 
Ασυμβίβαστα και ευθύνη των μελών του ΔΣ 
του ταμείου - Λόγοι Έκπτωσης 

1. Τα μέλη του Δ.Σ του Ταμείου υποχρεούνται να επι¬ 
δεικνύουν κάθε επιμέλεια και εντιμότητα. Ευθύνονται 
έναντι του Ταμείου για κάθε πταίσμα τους κατά τη 
διοίκηση των υποθέσεών του. Κατ’ εξαίρεση τα μέλη 
του Δ.Σ. δεν αναλαμβάνουν ευθύνη για αποφάσεις που 
λήφθηκαν σε συνεδρίαση που δεν παραστάθηκαν ή δεν 
αντιπροσωπεύθηκαν ή παραστάθηκαν και διαφώνησαν, 
εφόσον η διαφωνία τους καταγράφηκε στα σχετικά 
πρακτικά συνεδρίασης του Δ.Σ. 

2. Δεν επιτρέπεται να ορισθούν μέλη του ΔΣ: 

α. Όσοι έχουν καταδικασθεί για κακούργημα και σε 
οιαδήποτε ποινή για κλοπή, υπεξαίρεση, απάτη, εκβία¬ 
ση, πλαστογραφία, απιστία, δωροδοκία ή δωροληψία, 
καταπίεση, παράβαση καθήκοντος, απιστία δικηγό¬ 
ρου, καθ’ υποτροπή συκοφαντική δυσφήμιση καθώς 
και για οιοδήποτε συναφές προς τα προηγούμενα 
αδίκημα. Επίσης, όσοι έχουν παραπεμφθεί με τελεσί¬ 
δικο βούλευμα για κακούργημα ή πλημμέλημα για τα 
παραπάνω αδικήματα, ακόμη και αν το αδίκημα έχει 
παραγραφεί. 


β. Όσοι τελούν υπό δικαστική συμπαράσταση. 

γ. Όσοι λόγω καταδίκης έχουν στερηθεί τα πολιτικά 
τους δικαιώματα και για όσο χρόνο διαρκεί η στέρηση 
αυτή. 

3. Αποτελεί ασυμβίβαστο με την ιδιότητα μέλους του 
Δ.Σ του Ταμείου: 

α. Η οποιαδήποτε εργασιακή σχέση με το Ταμείο, με 
εξαίρεση τον Πρόεδρο και τον Αντιπρόεδρο, οι οποίοι 
επιτρέπεται να είναι πλήρους ή μερικής απασχόλησης. 

β. Κάθε συμμετοχή σε όργανα διοίκησης, του μέλους 
του ΔΣ ή συζύγου του ή συγγενούς του εξ αίματος ή 
εξ αγχιστείας μέχρι και του β’ βαθμού με το φυσικό ή 
νομικό πρόσωπο που διαχειρίζεται την περιουσία του 
Ταμείου ή αναλαμβάνει ή εκτελεί έργα, υπηρεσίες και 
προμήθειες του Ταμείου. 

4. Οι αμέσως παραπάνω αναφερόμενες απαγορεύσεις 
και ασυμβίβαστα με την ιδιότητα του μέλους του ΔΣ 
αποτελούν και λόγο αυτοδίκαιης έκπτωσης. 

5. Οι εξωσυμβατικές αξιώσεις του Ταμείου υπόκεινται 
σε πενταετή (δετή) παραγραφή από την τέλεση της 
ζημιογόνου πράξης. Αν η αδικοπραξία αποτελεί συνάμα 
κολάσιμη πράξη που κατά τον ποινικό νόμο υπόκειται 
σε μακρότερη παραγραφή, αυτή ισχύει και για την απαί¬ 
τηση αποζημίωσης. 

6. Αν μέλος οργάνου του Ταμείου ζημίωσε το Ταμείο 
με δόλο, το Δ.Σ. υποχρεούται να ασκήσει τις αξιώσεις 
του Ταμείου κατά τούτου. Αν μέλος οργάνου ζημίωσε 
το Ταμείο από αμέλεια, το Δ.Σ. δύναται να ασκήσει 
τις αξιώσεις του Ταμείου κατά τούτου, υποχρεούται δε 
εφόσον το ζητήσουν εγγράφως, με αίτησή τους προς 
τον Πρόεδρο τρία (3) τουλάχιστον μέλη του Δ.Σ. 

7. Με απόφαση του ΔΣ δύναται να ανατεθεί σε δικη¬ 
γόρο η νομική εκπροσώπηση των διωκόμενων ή ενα¬ 
γόμενων μελών του Δ.Σ. για πράξεις που έχουν εκτε- 
λέσει κατά την άσκηση των καθηκόντων τους και να 
καταβληθούν οι αμοιβές και τα έξοδά του με δαπάνες 
του Ταμείου. 

Αρθρο 19 

Ελεγκτική Επιτροπή 

1. Η Ελεγκτική Επιτροπή ορίζεται για τετραετή θητεία. 
Είναι τριμελής και αποτελείται από: 

α.Έναν εκπρόσωπο των εργοδοτών, που υποδεικνύ¬ 
εται από την πλέον αντιπροσωπευτική εργοδοτική ορ¬ 
γάνωση. 

β. Δύο εκπροσώπους των ασφαλισμένων που θα εκλέ¬ 
γονται κάθε τέσσερα (4) χρόνια απ’ ευθείας από τα 
ασφαλισμένα μέλη του Ταμείου με την ίδια διαδικασία 
που εκλέγονται τα μέλη του ΔΣ και ταυτόχρονα με την 
εκλογή αυτών. 

Με την ίδια διαδικασία ορίζονται και οι αναπληρωτές 
των μελών της Ελεγκτικής Επιτροπής. 

2. Μέλος της Ελεγκτικής Επιτροπής δεν μπορεί να 
είναι και μέλος του ΔΣ του Ταμείου. 

3. Η Ελεγκτική Επιτροπή προβαίνει σε τακτικούς ή 
έκτακτους ελέγχους. Ελέγχει την κανονική βάσει του 
παρόντος καταστατικού παρακράτηση των εισφορών 
και απόδοσή τους στο Ταμείου μαζί με τους υπόλοιπους 
πόρους, την είσπραξη των εσόδων και την κανονική 
εκτέλεση των δαπανών. 

4. Σε τακτικό έλεγχο προβαίνει στην αρχή κάθε χρή¬ 
σης και ελέγχει τον ισολογισμό της χρήσης που έληξε, 
τον προϋπολογισμό της νέας χρήσης, την ανάλυση εσό- 

δων - εξόδων, την απογραφή των περιουσιακών στοι¬ 
χείων την κίνηση των λογαριασμών κλπ σχετικά με τη 
διαχείριση του Ταμείου και συντάσσει σχετική έκθεση 
που την υποβάλει στο ΔΣ και τα συμβαλλόμενα μέρη. 

5. Σε έκτακτους ελέγχους προβαίνει με απόφασή της 
οποτεδήποτε και συντάσσει ομοίως σχετική έκθεση 
που την υποβάλει στο ΔΣ και στα συμβαλλόμενα μέρη. 

6. Κατά τον έλεγχο της διαχείρισης του Ταμείου, το 
ΔΣ υποχρεούται να θέτει στη διάθεση της Ελεγκτικής 
Επιτροπής κάθε σχετικό έγγραφο και στοιχείο. 

Άρθρο 20 

Πρόσληψη Διευθυντή 

Το ΔΣ προσλαμβάνει τον Διευθυντή του Ταμείου, ο 
οποίος παρακολουθεί, κατευθύνει, επιβλέπει, εποπτεύει 
τη λειτουργία του Ταμείου και γενικά προΐσταται των 
υπαλλήλων του, σύμφωνα με τις οδηγίες και τις εντολές 
του Προέδρου του ΔΣ, στο πλαίσιο των αρμοδιοτήτων 
του ΔΣ και των αποφάσεών του. 

Τα αναγκαία προσόντα του, καθώς και οι ειδικότερες 
αρμοδιότητές του, ορίζονται στον Εσωτερικό Κανονισμό 
Λειτουργίας του Ταμείου. 

Ο Διευθυντής εισηγείται τα θέματα, που αφορούν στη 
λειτουργία του Ταμείου σε συνεννόηση με τον Πρόεδρο 
του ΔΣ ως προς τα θέματα της ημερήσιας διάταξης. 

Η αμοιβή τού Διευθυντή καθορίζεται με απόφαση του 
ΔΣ. 

ΚΕΦΑΛΑΙΟ ΤΕΤΑΡΤΟ 
ΚΛΑΔΟΣ ΕΠΙΚΟΥΡΙΚΗΣ ΣΥΝΤΑΞΗΣ 

Αρθρο 21 

Προϋποθέσεις θεμελίωσης 
δικαιώματος συνταξιοδότησης 

Οι ασφαλισμένοι στο Ταμείο δικαιούνται να συνταξι- 
οδοτηθούν, εφόσον θεμελιώνουν αντίστοιχο δικαίωμα 
συνταξιοδότησης στον φορέα κύριας ασφάλισής τους 
για την αυτή αιτία και έχουν συμπληρώσει τις προϋπο¬ 
θέσεις ηλικίας και χρόνου ασφάλισης που προβλέπει η 
νομοθεσία αυτού. Ειδικότερα: 

Α. Συνταξιοδότηση λόγω γήρατος 

1. Οι ασφαλισμένοι του Ταμείου δικαιούνται πλήρη 
σύνταξη λόγω γήρατος, εφόσον συνταξιοδοτηθούν από 
τον φορέα κύριας ασφάλισης, έχουν πραγματοποιήσει 
τουλάχιστον 4.500 ημέρες ασφάλισης (ΗΑ) στο Ταμείο 
και έχουν συμπληρώσει το όριο ηλικίας για πλήρη σύ¬ 
νταξη στον φορέα κύριας ασφάλισης. 

2. Ο ασφαλισμένος του Ταμείου δικαιούται μειωμέ¬ 
νη σύνταξη λόγω γήρατος εάν συνταξιοδοτηθεί από 
οιονδήποτε φορέα κύριας ασφάλισης και έχει πραγμα¬ 
τοποιήσει 4.500 ΗΑ στο Ταμείο και έχει συμπληρώσει 
το όριο ηλικίας για μειωμένη σύμφωνα με τις διατάξεις 
του κύριου φορέα. 

Η σύνταξη μειώνεται κατά 1/200 για κάθε μήνα που 
υπολείπεται μέχρι και το όριο ηλικίας για πλήρη σύ¬ 
νταξη. 

Για τη χορήγηση μειωμένης σύνταξης λόγω γήρατος 
απαιτείται ενεργός ασφαλιστικός δεσμός, ο οποίος ορί¬ 
ζεται σε 100 ΗΑ ανά έτος την τελευταία πενταετία πριν 
από την αίτηση ή πριν από τη συμπλήρωση του ορίου 
ηλικίας που προβλέπεται. 

3. Για τους ασφαλισμένους μετά την 1.1.1993 οι προϋ¬ 
ποθέσεις συνταξιοδότησης λόγω γήρατος είναι οι εκά- 
στοτε προβλεπόμενες για τον κύριο φορέα ασφάλισης. 


4. Οι ασφαλισμένοι του Ταμείου που είναι τυφλοί ή 
παραπληγικοί με ποσοστό αναπηρίας 67% δικαιούνται 
σύνταξη λόγω γήρατος, σύμφωνα με τις διατάξεις του 
άρθρου 1 του Ν. 612/1977, όπως ισχύουν. 

Με τις ίδιες προϋποθέσεις δικαιούνται σύνταξη λόγω 
γήρατος και οι ασφαλισμένοι που πάσχουν: 

4.α. Από Βήτα ομόζυγο μεσογειακή δρεπανοκυτταρική 
ή μικροδρεπανοκυτταρική αναιμία, υποβάλλονται σε 
μεταγγίσεις και έχουν ποσοστό αναπηρίας τουλάχιστον 
67% σύμφωνα με την παρ. 3 άρθρ. 16 του Ν. 2227/1994. 

4.β. Από αιμορροφιλία τύπου Α και Β καθώς και οι 
μεταμοσχευμένοι από συμπαγή όργανα (καρδιά, πνεύ¬ 
μονες, ήπαρ και πάγκρεας) που βρίσκονται σε συνεχή 
ανοσοκαταστολή, εφόσον για τις περιπτώσεις αυτές 
συντρέχει ποσοστό αναπηρίας τουλάχιστον 67%, σύμ¬ 
φωνα με τις διατάξεις της παρ. 3 του άρθρ. 5 του Ν. 
3232/2004. 

4. γ. Από χρόνια νεφρική ανεπάρκεια τελικού σταδίου 
και υποβάλλονται σε αιμοκάθαρση ή περιτοναϊκή κάθαρ¬ 
ση ή έχουν υποστεί μεταμόσχευση νεφρού, εφόσον και 
στην περίπτωση αυτή συντρέχει ποσοστό αναπηρίας 
τουλάχιστον 67% σύμφωνα με τις διατάξεις της παρ. 3 
του άρθρ. 5 του Ν. 3232/2004. 

5. Μητέρες αναπήρων τέκνων με ποσοστό αναπηρίας 
67% και άνω καθώς και σύζυγοι αναπήρων με ποσο¬ 
στό αναπηρίας 67% και άνω, εφόσον έχουν διανύσει 
τουλάχιστον ΙΟετή έγγαμο βίο, θεμελιώνουν δικαίωμα 
συνταξιοδότησης με τη συμπλήρωση 7.500 ΗΑ ή 25 ετών 
ασφάλισης ανεξαρτήτως ορίου ηλικίας και ανεξαρτή¬ 
τως χρόνου υπαγωγής στην ασφάλιση σύμφωνα με τις 
διατάξεις της παρ. 4 του άρθρ. 5 του Ν. 3232/2004 και 
τις σχετικές διατάξεις του Ν. 3518/2006, όπως ισχύουν. 

Β. Συνταξιοδότηση λόγω αναπηρίας 

1. Από κοινή νόσο 

Ο ασφαλισμένος στο Ταμείο μετά τη διακοπή του 
επαγγέλματος λόγω κοινής νόσου δικαιούται να συ- 
νταξιοδοτηθεί λόγω αναπηρίας εάν έγινε ανάπηρος και 
έχει πραγματοποιήσει 4.500 ΗΑ οποτεδήποτε ή 1500 
από τις οποίες οι 600 την τελευταία 5ετία πριν από 
την επέλευση της αναπηρίας. Κατά τα λοιπά ισχύουν 
οι διατάξεις που εφαρμόζονται από τον κύριο φορέα 
ασφάλισης. 

Εάν κατά την διάρκεια των 5 ετών ο ασφαλισμένος 
έχει συνταξιοδοτηθεί, η περίοδος των 5 ετών παρατεί- 
νεται για όσον χρόνο συνταξιοδοτήθηκε. 

2. Από εργατικό ατύχημα ή επαγγελματική νόσο 

Οι προϋποθέσεις που απαιτούνται για τη συνταξιοδό- 
τηση λόγω αναπηρίας δεν απαιτείται να συντρέχουν, 
αν η αναπηρία επήλθε λόγω εργατικού ατυχήματος ή 
επαγγελματικής νόσου. Εφόσον όμως η αναπηρία προ¬ 
ήλθε από ατύχημα εκτός εργασίας, οι προϋποθέσεις 
που ορίζονται για τη συνταξιοδότηση λόγω αναπηρίας 
από κοινή νόσο μειώνονται στο ήμισυ. 

Δεν δικαιούται σύνταξη αναπηρίας ο ασφαλισμένος 
που κατέστη ανάπηρος από πρόθεση ή αν διέπραξε 
κακούργημα και αποδεικνύεται η ενοχή του με αμετά- 
κλητη δικαστική απόφαση. 

Γ. Συνταξιοδότηση επιζώντων 

Σε περίπτωση θανάτου ασφαλισμένου ή συνταξιούχου 
του Ταμείου δικαιούνται σύνταξη τα μέλη της οικο- 
γένειάς του με την προϋπόθεση ότι αυτά συνταξιο- 
δοτούνται για την αιτία αυτή από τον φορέα κύριας 
κοινωνικής ασφάλισης. 

Άρθρο 22 

Προστατευόμενα μέλη της οικογένειας - 
Ποσό της σύνταξης 

1. Τα προστατευόμενα μέλη είναι: 

Ο/η σύζυγος. 

Τα ανήλικα τέκνα μέχρι το 18ο έτος της ηλικίας 
τους ή το 19ο έτος, εφόσον δεν έχουν ολοκληρώσει 
τις σπουδές τους στη δευτεροβάθμια εκπαίδευση ή το 
24ο εφόσον σπουδάζουν σε αναγνωρισμένες σχολές 
της ημεδαπής ή της αλλοδαπής. 

Τα ενήλικα τέκνα, εφόσον είναι ανίκανα προς εργα¬ 
σία και δεν έχουν άλλους πόρους για βιοπορισμό, για 
όσο χρόνο διαρκεί η ανικανότητα αυτή και εφόσον η 
ανικανότητα έχει εμφανισθεί πριν από την ενηλικίωσή 
τους ή κατά τη διάρκεια των σπουδών τους. 

2. Το ποσό της σύνταξης των δικαιούχων λόγω θανά¬ 
του υπολογίζεται επί του ποσού της σύνταξης που λάμ- 
βανε ο θανών συνταξιούχος λόγω γήρατος ή αναπηρίας 
ή θα δικαιούνταν ο θανών ασφαλισμένος, αν κατά την 
ημερομηνία θανάτου του είχε καταστεί ανάπηρος σε 
ποσοστό 80%, και ορίζεται ως ποσοστό αυτής ως εξής: 

Για τον επιζώντα σύζυγο ποσοστό 50% της βασικής 
σύνταξης 

Για κάθε τέκνο ποσοστό 25% της βασικής σύνταξης, 
(αρ. 31 §1 Ν.2084/92) 

3. Το σύνολο των συντάξεων του χήρου ή της χήρας 
και των τέκνων δεν μπορεί να υπερβαίνει το ποσό της 
σύνταξης του θανόντα, εάν συμβαίνει αυτό η σύνταξη 
κάθε δικαιοδόχου μειώνεται αναλόγως. 

4. Το συνολικό ποσό της σύνταξης λόγω θανάτου των 
δικαιούχων δεν μπορεί να είναι κατώτερο από το 80% 
του ποσού που αντιστοιχεί στην κατώτερη σύνταξη 
λόγω αναπηρίας, (αρ. 31 §2 παρ 34§5 Ν.2084/92) 

5. Εάν δικαιούχος είναι τέκνο ορφανό και από τους δύο 
γονείς, η σύνταξή του διπλασιάζεται, εκτός αν δικαιούται 
σύνταξη και από τους δύο γονείς(αρ. 31 §1 Ν.2084/92). 

6. Το ποσό της σύνταξης του χήρου ή της χήρας μετά την 
λήξη της τριετίας χορηγείται μειωμένο κατά 50% εφόσον ερ¬ 
γάζεται ή συνταξιοδοτείται μέχρι το 65ο έτος της ηλικίας του 
και από το 65ο έτος και μετά χορηγείται μειωμένο κατά 30%. 

7. Σε όλες τις περιπτώσεις σύνταξης θανάτου έχουν 
εφαρμογή οι διατάξεις του αρ. 62 του Ν.2676/1999 όπως 
ισχύει. 

Άρθρο 23 

Τρόπος, χρόνος και διαδικασία 
καταβολής της σύνταξης 

Η σύνταξη καταβάλλεται στον δικαιούχο ή στον πλη¬ 
ρεξούσιό του την πρώτη εργάσιμη ημέρα κάθε μήνα. 

Συντάξεις που οφείλονται σε αποβιώσαντα συνταξι¬ 
ούχο καταβάλλονται στους νόμιμους κληρονόμους του 
σύμφωνα με τις διατάξεις του Αστικού Κώδικα. 

Η σύνταξη καταβάλλεται στον ασφαλισμένο με από¬ 
φαση του Διοικητικού Συμβουλίου, κατόπιν αιτήσεως 
του ασφαλισμένου. Ο ατομικός συνταξιοδοτικός λο¬ 
γαριασμός του ασφαλισμένου ρευστοποιείται εντός 10 
ημερών από την έκδοση της απόφασης του Διοικητικού 
Συμβουλίου του Ταμείου περί καταβολής της παροχής. 

Άρθρο 24 

Έναρξη, λήξη, διακοπή, αναστολή 
και απώλεια του δικαιώματος 

1. Το δικαίωμα στη σύνταξη γεννάται από την 1η του 
μηνός του επόμενου της εξόδου από την υπηρεσία και 


για τα μέλη της οικογένειας του θανόντος ασφαλισμέ¬ 
νου ή συνταξιούχου από την 1η του μηνός του επομένου 
του θανάτου του. 

2. Το δικαίωμα λήγει για όλους στο τέλος του μηνός 
του θανάτου ή του γεγονότος που συνεπάγεται την 
παύση της καταβολής της σύνταξης ή από την ημέρα 
κατά την οποία ο ασφαλισμένος υπαχθεί εκ νέου στην 
ασφάλιση του Ταμείου. 

3. Αν κάποιος ασφαλισμένος ή συνταξιούχος κηρυχθεί 
άφαντος το δικαίωμα των μελών της οικογένειάς τους 
σε απόληψη της σύνταξης αρχίζει από την επομένη της 
ημέρας που ορίζει η οικεία τελεσίδικη δικαστική από¬ 
φαση ως τεκμαιρόμενη ημέρα επέλευσης του θανάτου 
του άφαντου. 

4. Το δικαίωμα για απόληψη της σύνταξης απόλλυ- 
ται, εάν η σύνταξη έχει αποκτηθεί με απατηλά μέσα ή 
με βάση ψευδή δικαιολογητικά ή πεπλανημένα κατόπιν 
αποφάσεως του ΔΣ του Ταμείου. Ο λαβών υποχρεού- 
ται να επιστρέψει τα κακώς εισπραχθέντα ποσά πλέον 
τόκων υπερημερίας. 

5. Η καταβολή της σύνταξης γήρατος διακόπτεται: 

5.1. Εάν ο συνταξιούχος απασχολείται σε εργασία 
ασφαλιστέα στο Ταμείο. 

5.2. Εάν ο συνταξιούχος εργάζεται χωρίς τούτο να 
επιτρέπεται από την ισχύουσα νομοθεσία με παράλληλη 
απόληψη όλης ή τμήματος της σύνταξής του. 

5.3. Σε όποια ανάλογη περίπτωση διακόπτεται η σύ¬ 
νταξη, που καταβάλλεται στον συνταξιούχο, από τον 
φορέα κυρίας ασφάλισης. 

6. Η καταβολή της σύνταξης αναπηρίας αναστέλλεται: 

6.1. Εφόσον ο συνταξιούχος απασχολείται σε εργασία 
ασφαλιστέα στο Ταμείο. 

6.2. Εφόσον ο συνταξιούχος παρέχει οποιαδήποτε 
άλλη εργασία και κρίνεται ασφαλιστικά ικανός, σύμ¬ 
φωνα με την ισχύουσα νομοθεσία. 

6.3. Εφόσον διακόπτεται η καταβολή της σύνταξης 
από τον φορέα κυρίας ασφάλισης. 

7. Καθυστέρηση καταβολής εισφορών για την προαι¬ 
ρετική συνέχιση της ασφάλισης των νέων ασφαλισμέ¬ 
νων (μετά την 1.1.1993) πέραν του έτους από τη λήξη 
της περιόδου στην οποία ανάγονται, συνεπάγεται την 
απώλεια του δικαιώματος για συνέχιση της προαιρε¬ 
τικής ασφάλισης. 

8. Καθυστέρηση καταβολής εισφορών για την προαι¬ 
ρετική συνέχιση της ασφάλισης των παλαιών ασφαλι¬ 
σμένων (μέχρι την 31.12.1992) πέραν των 24 μηνών από τη 
λήξη της περιόδου στην οποία ανάγονται, συνεπάγεται 
την απώλεια του δικαιώματος για συνέχιση της προαι¬ 
ρετικής ασφάλισης. 

Άρθρο 25 

Παραγραφή, Εκχώρηση, Κατάσχεση, Συμψηφισμός 

1. Το δικαίωμα στην επικουρική σύνταξη είναι απα¬ 
ράγραπτο. 

2. Σύνταξη που δεν έχει εισπραχθεί εντός δύο ετών 
από τότε που κατέστη απαιτητή παραγράφεται. 

3. Η επικουρική σύνταξη δεν εκχωρείται και δεν κατά¬ 
σχεται, είναι δε αυτοδικαίως άκυρη κάθε εκχώρηση ή 
κατάσχεσή της, με την επιφύλαξη των διατάξεων υπέρ 
του Δημοσίου και των διατάξεων περί διατροφής. Ει¬ 
δικότερα επιτρέπεται η κατάσχεση μέχρι του Ία της 
σύνταξης υπέρ του δικαιούχου διατροφής. 

Συμψηφισμός με τις συντάξεις που χορηγούνται επι¬ 
τρέπεται μόνο για απόσβεση οφειλών του συνταξιούχου 
γήρατος ή αναπηρίας από εισφορές, πρόσθετα τέλη, τό¬ 
κους, εξαγορές αναγνώρισης χρόνου υπηρεσίας, ή από 
παροχές που έχει λάβει αχρεωστήτως. Ο συμψηφισμός 
ενεργείται σε ίσα μέρη και στη σύνταξη των μελών οι¬ 
κογένειας για απόσβεση, είτε τυχόν δικής τους οφειλής, 
είτε οφειλής του ασφαλισμένου ή συνταξιούχου που 
πέθανε. Κάθε μέλος της οικογένειας, που δικαιούται 
σύνταξη λόγω θανάτου ασφαλισμένου ή συνταξιούχου, 
ευθύνεται για την επιστροφή ολόκληρου του ποσού των 
μηνιαίων συντάξεων που έχουν εισπραχθεί αχρεωστή¬ 
τως από τον θανόντα. Ο συμψηφισμός απαιτήσεων του 
Ταμείου με τη σύνταξη ενεργείται σε δόσεις, που ορί¬ 
ζονται με απόφαση της αρμόδιας Υπηρεσίας και μέχρι 
του 7ί του ποσού της σύνταξης. 

Άρθρο 26 

Συντάξιμη υπηρεσία 

1. Η συντάξιμη υπηρεσία αποτελείταί: 

1.1 Από τον χρόνο της πραγματικής στην ασφάλιση 
του Ταμείου υπηρεσίας, ο οποίος υπολογίζεται σε έτη 
μήνες και ημέρες. 

1.2. Από την υπηρεσία που αναγνωρίζει το Ταμείο ως 
συντάξιμη με απόφαση του ΔΣ κατόπιν αίτησης του 
ασφαλισμένου που πρέπει να υποβληθεί εντός έτους 
από την αίτηση του ασφαλισμένου με πλήρη τα σχετικά 
δικαιολογητικά. 

α) Ο χρόνος της στρατιωτικής υπηρεσίας σύμφωνα 
με τις εκάστοτε ισχύουσες γενικές διατάξεις. 

β) Ο χρόνος συνταξιοδότησης του ασφαλισμένου 
λόγω προσωρινής ανικανότητας, εφόσον καταβληθούν 
οι εισφορές σύμφωνα με τις γενικές διατάξεις. 

γ) Η προγενέστερη υπηρεσία των ασφαλισμένων στο 
Δημόσιο, το ΙΚΑ, οργανισμό κοινωνικής πολιτικής ή άλλη 
φαρμακευτική επιχείρηση ή εργασία, εφόσον δεν συμπί¬ 
πτει με χρόνο άλλης συντάξιμης υπηρεσίας και εφόσον 
δεν λήφθηκε υπόψη για την απονομή σύνταξης από 
άλλο φορέα επικουρικής ασφάλισης. Το σύνολο της 
αναγνωριζομένης προϋπηρεσίας δεν μπορεί να υπερβεί 
το σύνολο του πραγματικού χρόνου ασφάλισης στο 
Ταμείο και σε καμία περίπτωση τα 10 έτη. Η αίτηση 
αναγνώρισης πρέπει να υποβληθεί σε ένα έτος από την 
έναρξη της ασφάλισης. 

1.3. Από τον χρόνο ασφάλισης που διανύθηκε σε 
φορείς υποχρεωτικής επικουρικής - επαγγελματικής 
ασφάλισης (ΝΠΙΔ), όπως προβλέπεται στην ισχύουσα 
νομοθεσία. 

1.4. Από τον χρόνο ασφάλισης που διανύθηκε σε φο¬ 
ρείς επικουρικής ασφάλισης, εφόσον επιτραπεί η διαδο¬ 
χική ασφάλιση με οργανισμούς επικουρικής ασφάλισης 
(ΝΠΔΔ). 

2. Όπου απαιτείται κατά νόμο η μετατροπή του συ¬ 
ντάξιμου χρόνου σε ημέρες, υπολογίζονται 25 ημέρες 
ασφάλισης για κάθε μήνα και 300 ημέρες για κάθε έτος. 
Εάν από τα υποβαλλόμενα για την αναγνώριση πιστο¬ 
ποιητικά δεν προκύπτει η ακριβής ημερομηνία έναρξης 
ή λήξης της σχέσης εργασίας, αλλά μόνον το έτος, ως 
ημερομηνία έναρξης αυτής λογίζεται η 11ουλίου και ως 
λήξη η 30ή Ιουνίου του οικείου έτους. Στην περίπτωση 
που εκτός από το έτος προκύπτει ο μήνας, όχι όμως η 
ημέρα, λογίζεται ως ημέρα έναρξης η 16η του οικείου 
μήνα και ως λήξη η 15η αυτού. Τα απαιτούμενα έτη 


συντάξιμης υπηρεσίας για τη θεμελίωση δικαιώματος 
σύνταξης ή την εξεύρεση της συνολικής συντάξιμης 
υπηρεσίας (πραγματικής και πλασματικής) λογίζονται 
ότι έχουν συμπληρωθεί εάν από τον τελευταίο τούτο 
ελλείπει διάστημα μικρότερο των 6 μηνών. 

3. Ο ασφαλισμένος δύναται με δήλωσή του προς το 
Ταμείο να παραιτηθεί από τον υπολειπόμενο χρόνο 
εξαγοράς προϋπηρεσίας, χάνει όμως το δικαίωμα να 
ζητήσει εκ νέου την αναγνώριση και εξαγορά του. 

4. Ασφαλισμένοι που εντός εξαμήνου από την υποβολή 
της αίτησής τους για αναγνώριση χρόνου δεν υποβάλ¬ 
λουν τα σχετικά δικαιολογητικά για την αναγνώριση, 
χάνουν το δικαίωμα της αναγνώρισης και εξαγοράς της 
προϋπηρεσίας τους. 

5. Εξαγορά του χρόνου ασφάλισης. 

5.1. Όπου προβλέπεται εξαγορά της συντάξιμης προ¬ 
ϋπηρεσίας, αυτή ενεργείται με την καταβολή για κάθε 
αναγνωριζόμενο μήνα, ποσού ίσου με την παρούσα αξία 
της παροχής που αντιστοιχεί στους μήνες που εξαγο¬ 
ράζονται. 

5.2. Η εξόφληση του ποσού της οφειλής που προ¬ 
κύπτει από την πιο πάνω αναγνώριση, με εξαγορά, 
χρόνου προϋπηρεσίας γίνεται είτε εφάπαξ μέσα στον 
μεθεπόμενο μήνα από εκείνον της κοινοποίησης και 
παραλαβής της σχετικής απόφασης, είτε σε μηνιαίες 
συνεχόμενες δόσεις, αναλογιστικά ισοδύναμες με την 
παρούσα αξία της παροχής που αντιστοιχεί στους μήνες 
που εξαγοράζονται. Τον αριθμό των δόσεων καθορίζει 
το ΔΣ. Σε κάθε περίπτωση οι δόσεις δεν επιτρέπεται 
να είναι περισσότερες από τον αριθμό των μηνών του 
αναγνωριζομένου χρόνου. Επί αναδρομικής αυξήσεως 
των αποδοχών αναπροσαρμόζονται ανάλογα οι δόσεις 
που έχουν καταβληθεί και αντιστοιχούν στον χρόνο 
της αύξησης. 

5.3. Η μηνιαία δόση καταβάλλεται την 1η κάθε μήνα 
μετά την πάροδο της οποίας γίνεται απαιτητή και επι¬ 
βαρύνεται με τόκους υπερημερίας. Η πρώτη δόση εί¬ 
ναι καταβλητέα την 1η του μεθεπομένου μήνα από την 
κοινοποίηση της σχετικής απόφασης του ΔΣ για την 
εξαγορά. 

5.4. Η καταβολή των δόσεων κατόπιν ειδοποίησης του 
Ταμείου γίνεται με κρατήσεις στις μηνιαίες αποδοχές 
των ασφαλισμένων και ο εργοδότης με ευθύνη του 
υποχρεούται να καταβάλλει, να κρατεί και να αποδίδει 
αυτές στο Ταμείο με ιδιαίτερες καταστάσεις, ο τύπος 
των οποίων καθορίζεται από το ΔΣ, μαζί με τις υπό¬ 
λοιπες εισφορές εγκαίρως και εντός των προβλεπό- 
μενων προθεσμιών. Σε αντίθετη περίπτωση βαρύνεται 
αποκλειστικά ο εργοδότης να καταβάλλει εξ ιδίων τις 
εισφορές αυτές πλέον νομίμων τόκων. 

5.5. Στην περίπτωση που ο ασφαλισμένος απέχει από 
την άσκηση του επαγγέλματος για οποιονδήποτε λόγο, 
αναστέλλεται η καταβολή των δόσεων και η υποχρέωση 
καταβολής αρχίζει εκ νέου μόλις αναλάβει ασφαλιστέα 
εργασία. 

5.6. Σε περίπτωση μη εμπρόθεσμης εξόφλησης της 
συνολικής οφειλής ή καθυστέρησης, τριών συνεχόμενων 
δόσεων, χάνεται το δικαίωμα τμηματικής καταβολής, η 
συνολική δε οφειλή ή το υπόλοιπο αυτής βαρύνεται με 
το εκάστοτε ισχύον επιτόκιο υπερημερίας. 

5.7. Σε περίπτωση που η καθυστέρηση καταβολής 
της οφειλής ή του υπολοίπου αυτής, συνεχίζεται πέρα 
από τη διετία από τότε που έπρεπε να είχε αποδοθεί 

στο Ταμείο, γίνεται επανυπολογισμός του ποσού της 
εξαγοράς. 

Σε περίπτωση επέλευσης του ασφαλιστικού κινδύνου 
και προκειμένης της συνταξιοδότησης καταβάλλεται 
η οφειλή ή το υπόλοιπο των δόσεων της τμηματικής 
καταβολής, μετά των τυχόν τόκων υπερημερίας. 

6. Η εξαγορά της αναγνωριζόμενης προϋπηρεσίας, 
τα απαιτούμενα δικαιολογητικά για την απόδειξή της, 
η διαδικασία ελέγχου και κάθε άλλη λεπτομέρεια κα¬ 
θορίζονται με τον Κανονισμό Παροχών και με γενικές 
αποφάσεις του ΔΣ του Ταμείου. 

Άρθρο 27 

Ποσό επικουρικής σύνταξης ασφαλισμένων 

Το Ταμείο εφαρμόζει το σύστημα προκαθορισμένων 
αλλά μη εγγυημένων παροχών. Οι συντάξεις, που απο¬ 
δίδει το Ταμείο περιγράφονται κατωτέρω. Οι συντά¬ 
ξεις αυτές αποτελούν σημείο αναφοράς και στόχο του 
Ταμείου. 

Οι συντάξεις καταβάλλονται 12 φορές ετησίως και 
υπόκεινται σε αναπροσαρμογές ως αυτές προκύπτουν 
από την ετήσια αναλογιστική μελέτη του Ταμείου και 
εγκρίνονται από το Υπουργείο Εργασίας, Κοινωνικής 
Ασφάλισης και Πρόνοιας μετά από σύμφωνη γνώμη της 
Εθνικής Αναλογιστικής Αρχής. 

Ειδικότερα, 

Το Ταμείο έχει ως στόχο τη χορήγηση σύνταξης γή¬ 
ρατος, αναπηρίας και θανάτου που υπολογίζεται ανά¬ 
λογα με το αν ο ασφαλισμένος είναι παλαιός (μέχρι την 
31.12.1992) ή νέος (μέχρι την 1.1.1993) ως εξής: 

Α) Παλαιοί ασφαλισμένοι 

1. Οι συντάξεις υπολογίζονται βάσει τόσων πεντη¬ 
κοστών του μέσου όρου συνταξίμων αποδοχών του 
ασφαλισμένου όσα τα έτη της συντάξιμης υπηρεσίας 
του, προσαυξανόμενα κατά 1/50 για κάθε έτος συντάξι¬ 
μης υπηρεσίας πέραν της 25ετίας. Το προκύπτον ποσό 
προσαυξάνεται κατά 10%. 

2. Οι συντάξιμες αποδοχές αντιστοιχούν στις αποδο¬ 
χές πάνω στις οποίες υπολογίζονται οι εισφορές τα δύο 
τελευταία έτη της εργασίας του ασφαλισμένου χωρίς 
τα δώρα εορτών, το επίδομα άδειας και τις έκτακτες 
οικονομικές ενισχύσεις. 

Αν ο ασφαλισμένος δεν πραγματοποίησε εντός των 
ανωτέρω δυο ετών πριν από τη διακοπή της εργασίας 
του 16 τουλάχιστον μήνες εργασίας, για την εξεύρεση 
του μέσου όρου συνταξίμων αποδοχών των δυο τε¬ 
λευταίων ετών, λαμβάνονται υπόψη και οι αποδοχές 
της αμέσως προγενεστέρας χρονικής περιόδου μέχρι 
συμπληρώσεως συνολικής εργασίας 16 μηνών. 

Αυξήσεις αποδοχών ασφαλισμένου κατά τα δυο τε¬ 
λευταία έτη πριν από τη διακοπή της εργασίας του που 
υπερβαίνουν το κατά το αυτό χρονικό διάστημα ποσο¬ 
στό αύξησης του κατώτατου ημερομισθίου ανειδίκευ¬ 
του εργάτη, προσαυξημένο κατά 6%, δεν λαμβάνονται 
υπόψη για τον υπολογισμό των συνταξίμων αποδοχών, 
εκτός εάν οι αποδοχές αυτές προβλέπονται από συλ¬ 
λογικές συμβάσεις εργασίας κανονισμούς ή διαιτητικές 
αποφάσεις ή καταβάλλονται από το Δημόσιο ή ΝΠΔΔ. 

3. Προκειμένου περί συντάξεων λόγω αναπηρίας, το 
παραπάνω βασικό ποσόν σύνταξης δεν δύναται να είναι 
κατώτερο των 20/50 του μέσου όρου των συνταξίμων 
αποδοχών και των 30/50 αυτών, εάν η αναπηρία οφεί¬ 
λεται σε εργατικό ατύχημα. 


4. Τα ανωτέρω οριζόμενα στις παρ. 1 και 2 βασικά 
ποσά συντάξεων προσαυξάνονται: 

α) Κατά 5% εφόσον ο συνταξιούχος είναι έγγαμος 
και η σύζυγός του δεν ασκεί βιοποριστικό επάγγελμα 
ή δεν είναι συνταξιούχος του Δημοσίου ή οργανισμού 
κοινωνικής ασφάλισης. 

β) Κατά 5% για κάθε παιδί, εφόσον δεν ασκεί βιοπο¬ 
ριστικό επάγγελμα ή δεν λαμβάνει γί αυτό προσαύξηση 
ο άλλος σύζυγος εάν παρέχει εξαρτημένη εργασία ή 
είναι συνταξιούχος οργανισμού κοινωνικής ασφάλισης 
ή του Δημοσίου ή δε λαμβάνει σύνταξη από οργανισμό 
κοινωνικής ασφάλισης ή το Δημόσιο και πληροί τις προ¬ 
ϋποθέσεις του άρθρ. 19 του Ν. 997/1979, όπως ισχύει. 

5. Όποιος δικαιούται περισσότερες συντάξεις λαμβά¬ 
νει τη μεγαλύτερη προσαυξημένη κατά το ποσόν της 
άλλης, το οποίο όμως δεν δύναται να είναι ανώτερο 
του 50% αυτής. 

6. Το ποσό των βασικών συντάξεων αναπηρίας που 
χορηγεί το Ταμείο προσαυξάνεται κατά 50% εφόσον ο 
ανάπηρος βρίσκεται διαρκώς σε κατάσταση που απαιτεί 
συνεχή επίβλεψη, περιποίηση και συμπαράσταση τρίτου 
προσώπου (απόλυτη αναπηρία). 

7. Το κατώτατο όριο σύνταξης με τις προσαυξήσεις 
λόγω οικογενειακών βαρών και απόλυτης αναπηρίας 
ορίζεται στο δεκαπλάσιο του εκάστοτε ισχύοντος 
ημερομισθίου ανειδικεύτου εργάτη, προκειμένου περί 
σύνταξης γήρατος και αναπηρίας και στα 80% του ανω¬ 
τέρω ποσού, προκειμένου περί σύνταξης λόγω θανάτου, 
με επιφύλαξη των διατάξεων για μειωμένη σύνταξη γή¬ 
ρατος ή αναπηρίας. 

8. Το ποσό των βασικών συντάξεων που χορηγεί το 
Ταμείο δεν επιτρέπεται να είναι ανώτερο για τους συ¬ 
νταξιούχους που έχουν μέχρι και 20 συντάξιμα έτη, των 
πεντήκοντα εκατοστών (50%) των βασικών αποδοχών 
εν ενεργεία, ασφαλισμένου με 20 έτη υπηρεσία που 
καθορίζονται με βάση την ισχύουσα ΣΣΕ περί των όρων 
αμοιβής και εργασίας του υπαλληλικού προσωπικού 
των φαρμακευτικών επιχειρήσεων κ.λπ. της χώρας. Το 
ανωτέρω ποσοστό προσαυξάνεται κατά 2% για κάθε 
έτος συντάξιμης υπηρεσίας από το 21ον μέχρι το 30ο 
και κατά 1% για κάθε έτος πέραν των τριάκοντα. Εν 
πάση περιπτώσει το ποσόν των συντάξεων, με τις τυχόν 
προσαυξήσεις λόγω οικογενειών βαρών, δεν δύναται 
να είναι ανώτερο των 80% των ως άνω οριζομένων 
βασικών αποδοχών εν ενεργεία ασφαλισμένου με 20ετή 
υπηρεσία, με επιφύλαξη των διατάξεων για μειωμένη 
σύνταξη γήρατος ή αναπηρίας. 

Β. Νέοι ασφαλισμένοι 

1. Κατά το άρθρο 34 παρ. 1 του Ν. 2084/1992, το ποσό 
της επικουρικής σύνταξης για χρόνο ασφάλισης 35 ετών 
ή 10.500 ημερών εργασίας αντιστοιχεί στο 20% των 
συντάξιμων αποδοχών. Για χρόνο ασφάλισης μικρότερο 
ή μεγαλύτερο των 35 ετών ή 10.500 ημερών εργασίας 
το ποσοστό του 20% μειώνεται ή αυξάνεται κατά 1/35 
για κάθε έλαττον ή επιπλέον έτος ασφάλισης ή 300 
ημέρες εργασίας. 

2. Στην περίπτωση της σύνταξης με βάση τα ΒΑΕ το 
ποσό της σύνταξης για το οποίο έχουν καταβληθεί οι 
πρόσθετες λόγω ΒΑΕ εισφορές αυξάνεται κατά 20%. 

3. Ως συντάξιμες αποδοχές των νέων ασφαλισμένων 
λογίζεται το πηλίκο της διαίρεσης του συνόλου των 
μηνιαίων αποδοχών που έλαβε ο ασφαλισμένος κατά 
τα πέντε ημερολογιακά έτη που προηγούνται εκείνου 

της υποβολής της αίτησης συνταξιοδότησης και επί των 
οποίων καταβλήθηκαν ασφαλιστικές εισφορές, χωρίς 
τον υπολογισμό των δώρων εορτών και επιδόματος 
αδείας, δια του αριθμού των μηνών απασχόλησης που 
έχει πραγματοποιήσει ο ασφαλισμένος εντός αυτής 
της χρονικής περιόδου. Αν ο ασφαλισμένος στην ίδια 
χρονική περίοδο των πέντε ετών δεν έχει πραγματοποι¬ 
ήσει 1000 ημέρες απασχόλησης, για τον προσδιορισμό 
των συντάξιμων αποδοχών συνυπολογίζονται και οι 
αποδοχές μηνών εργασίας της αμέσως προηγούμενης 
χρονικής περιόδου μέχρι τη συμπλήρωση του αριθμού 
των 1000 ημερών. Για τον προσδιορισμό των παραπάνω 
συνολικών αποδοχών, οι αποδοχές του ασφαλισμένου 
για κάθε ημερολογιακό έτος πλην του τελευταίου προ 
της υποβολής της αίτησης, λαμβάνονται υπόψη αυξη¬ 
μένες κατά το ποσοστό αύξησης των συντάξεων του 
Ταμείου, (αρ. 28 Ν.2084/92) 

4. Στη σύνταξη αναπηρίας το βασικό ποσό της σύντα¬ 
ξης δεν μπορεί να είναι κατώτερο της ύνταξης που αντι¬ 
στοιχεί σε χρόνο ασφάλισης 15 ετών. Εάν η αναπηρία 
οφείλεται σε εργατικό ατύχημα ή επαγγελματική νόσο, 
το ποσό της σύνταξης δεν μπορεί να είναι κατώτερο 
της σύνταξης που αντιστοιχεί σε χρόνο ασφάλισης 20 
ετών. (αρ. 34§4 Ν.2084/92) 

Στις συντάξεις αναπηρίας το ποσό της σύνταξης χο¬ 
ρηγείται πλήρες στη βαριά αναπηρία (ΠΑ 80%), στη 
συνήθη αναπηρία με ψυχική πάθηση (ΠΑ67% +ΨΝ) και 
στη συνήθη αναπηρία εφόσον ο ασφαλισμένος έχει 
πραγματοποιήσει άνω των 6000 ημερών ασφάλισης. Το 
ποσό της σύνταξης καταβάλλεται μειωμένο κατά 25% 
στη συνήθη αναπηρία (ΠΑ67%), στη μερική αναπηρία με 
ψυχική πάθηση (ΠΑ 50% + ΨΝ) και στη μερική αναπηρία 
εφόσον ο ασφαλισμένος έχει πραγματοποιήσει άνω 
των 6000 ημερών ασφάλισης, ενώ στη μερική αναπηρία 
(ΠΑ50%) καταβάλλεται μειωμένο κατά 50%.(βάσει των 
διατάξεων του αρ. 29 Ν.2084/92) 

3. Το ποσό της σύνταξης λόγω αναπηρίας προσαυ¬ 
ξάνεται 

Κατά 5% για τη σύζυγο που δεν εργάζεται και δεν 
παίρνει σύνταξη. 

Κατά 5% για κάθε παιδί που δεν εργάζεται ή δεν 
παίρνει γί αυτό προσαύξηση ο άλλος σύζυγος ή δεν 
παίρνει το παιδί σύνταξη και είναι ηλικίας μέχρι 18 ετών 
ή 25 ετών αν σπουδάζει, εκτός αν είναι ανίκανο προς 
εργασία. 

Κατά 50% αν ο ανάπηρος συνταξιούχος έχει ανάγκη 
συμπαράστασης τρίτου προσώπου (απόλυτη αναπηρία). 

Κατά 50% αν πρόκειται για τυφλό συνταξιούχο γή¬ 
ρατος. 

Αρθρο 28 

Ποσό σύνταξης μελών οικογένειας 

Το ποσόν της σύνταξης των προστατευόμενων μελών 
οικογένειας ορίζεται ως εξής: 

Α. Για τους παλαιούς ασφαλισμένους 

1. Στη χήρα ή τον χήρο σύζυγο χορηγείται το 80% της 
σύνταξης του θανόντος ή της θανούσας. 

2. Σε κάθε παιδί το 20%. Αν το παιδί είναι ορφανό και 
από τους δύο γονείς το 60%. 

Το σύνολο της σύνταξης χήρας ή χήρου δεν μπορεί να 
υπερβεί το 100% της σύνταξης του θανόντα ή θανούσας. 
Αν δεν υπάρχει χήρος ή χήρα, το 80% του παραπάνω 
ποσοστού μειώνεται ανάλογα αν το υπερβαίνει η σύ¬ 
νταξη του κάθε δικαιούχου. 


Οι εγγονοί, πρόγονοι και γονείς δικαιούνται σύντα¬ 
ξη αν δεν υπάρχουν χήρα και χήρος και παιδιά που 
δικαιούνται σύνταξη ή αν υπάρχουν αυτοί και με την 
ικανοποίηση των δικαιωμάτων τους στη σύνταξη δεν 
εξαντλείται το ποσό της σύνταξης του θανόντα ή της 
θανούσας. 

Το ποσό του κάθε εγγονού προγόνου, του πατέρα 
ή της μητέρας που δεν είναι χήρα είναι 20% ενώ της 
χήρας 40%. 

Τ ο σύνολο της σύνταξης όλων των πιο πάνω προσώ¬ 
πων δεν μπορεί να υπερβεί το ποσό της σύνταξης του 
θανόντα ή της θανούσας όταν υπάρχει χήρα σύζυγος 
και παιδιά ή το ποσό της σύνταξης που απομένει μετά 
την ικανοποίηση του συνταξιοδοτικού δικαιώματος της 
χήρας ή χήρου ή παιδιών. 

Το ποσό της σύνταξης λόγω θανάτου συνταξιούχων 
προσαυξάνεται κατά 50% εφόσον είναι ανάπηροι και 
έχουν ανάγκη συμπαράστασης άλλου προσώπου. 

Β. Γ ια τους νέους ασφαλισμένους 

Στον επιζώντα σύζυγο χορηγείται το 50% της βασικής 
σύνταξης του θανόντος ή της θανούσας. 

Γ ια κάθε παιδί χορηγείται το 25%. Αν το παιδί είναι 
ορφανό και από τους δύο γονείς χορηγείται το 50%, 
εκτός αν δικαιούται σύνταξη και από τους δύο γονείς. 

Το συνολικό ποσό της σύνταξης λόγω θανάτου του 
επιζώντος συζύγου και των τέκνων δεν μπορεί να είναι 
κατώτερο του 80% του παραπάνω οριζόμενου ποσού 
ούτε ανώτερο του 100% της σύνταξης του θανόντα. 

Το σύνολο των συντάξεων του χήρου ή της χήρας 
και των τέκνων δεν μπορεί να υπερβαίνει το ποσό της 
σύνταξης του θανόντα, εάν συμβαίνει αυτό η σύνταξη 
κάθε δικαιοδόχου μειώνεται αναλόγως. 

Εάν δικαιούχος είναι τέκνο ορφανό και από τους δύο 
γονείς, η σύνταξή του διπλασιάζεται, εκτός αν δικαιούται 
σύνταξη και από τους δύο γονείς, (αρ. 31 §1 Ν.2084/92) 

Το ποσό της σύνταξης του χήρου ή της χήρας μετά 
την λήξη της τριετίας χορηγείται μειωμένο κατά 50% 
εφόσον εργάζεται ή συνταξιοδοτείται μέχρι το 65ο έτος 
της ηλικίας του και από το 65ο έτος και μετά χορηγείται 
μειωμένο κατά 30%. 

Γ. Τα ποσά των συντάξεων που προκύπτουν από τις 
διατάξεις του άρθρου αυτού δεν είναι εγγυημένα, αλλά 
αποτελούν στόχο του Ταμείου. Οι καταβαλλόμενες συ¬ 
ντάξεις αναπροσαρμόζονται σύμφωνα με τα αποτελέ¬ 
σματα της ετήσιας αναλογιστικής μελέτης, μετά από 
σύμφωνη γνώμη της Εθνικής Αναλογιστικής Αρχής. 

Αρθρο 29 

Ατομικές Μερίδες των ασφαλισμένων 
και Τροφοδότης Λογαριασμός 

1. Το Ταμείο εφαρμόζει το κεφαλαιοποιητικό σύστημα 
προκαθορισμένων, μη εγγυημένων παροχών. Σε κάθε 
ασφαλισμένο, που πληροί τις προϋποθέσεις, που αναφέ- 
ρονται στο παρόν καταστατικό απονέμεται επικουρική 
σύνταξη. 

2. «Τροφοδότης λογαριασμός» καλείται ο λογαριασμός 
στον οποίο κατατίθενται οι πόροι του Ταμείου και από 
τον οποίο χρηματοδοτούνται οι παροχές που λειτουργεί 
και οι δαπάνες λειτουργίας του. 

Ο τροφοδότης λογαριασμός αφαιρουμένων των δα¬ 
πανών λειτουργίας του ταμείου επιμερίζεται ετησίως 
σε ποσά ευθέως ανάλογα με τα ποσά των συσσωρευ- 
μένων δικαιωμάτων παροχών: α) των ενεργών ασφα- 

λισμένων, β) των ανενεργών ασφαλισμένων και γ) των 
συνταξιούχων. 

3. «Ατομικές Μερίδες» καλούνται οι τηρούμενοι ανά 
ασφαλισμένο και συνταξιούχο πίνακες που απεικονίζουν 
σε χρηματικό ποσό το εκάστοτε αναλογιστικό συσ- 
σωρευμένο δικαίωμα εκάστου εξ αυτών με βάση το 
εκάστοτε ύψος της περιουσίας του Ταμείου που προο¬ 
ρίζεται για την κάλυψη των τρεχουσών υποχρεώσεων 
προς αυτούς. 

Αρθρο 30 

Μαθηματικό Απόθεμα 

1. Το Ταμείο δημιουργεί μαθηματικό απόθεμα, το ύψος 
του οποίου είναι ίσο με τις συσσωρευμένες υποχρεώ¬ 
σεις του Ταμείου προς τους ασφαλισμένους και τους 
συνταξιούχους. Για την κάλυψη του μαθηματικού απο¬ 
θέματος χρησιμοποιείται ο Τροφοδότης Λογαριασμός, 
ο οποίος επιμερίζεται σε ποσά τα οποία είναι ευθέως 
ανάλογα με τα ποσά των παραπάνω συσσωρευμένων 
δικαιωμάτων και των δαπανών λειτουργίας του Ταμείου. 

2. Ο υπολογισμός και η κάλυψη με ασφαλιστική το¬ 
ποθέτηση του μαθηματικού αποθέματος γίνονται κατ’ 
εφαρμογή των διατάξεων του άρθρου 7 παρ. 15 και 16 
του Ν. 3029/2002 (όπως η παρ. 15 αντικαταστάθηκε με 
το άρθρο 12 του Ν.3385/2005) και όπως αυτές εκάστοτε 
ισχύουν, κατ’ εφαρμογή της Φ.Επαγγ.Ασφ./οικ.16/9-4- 
2003 απόφασης του Υφυπουργού Απασχόλησης και Κοι¬ 
νωνικής Προστασίας και του Κοινοτικού Δικαίου, όπως 
ενσωματώνεται στην Εθνική Νομοθεσία. 

Άρθρο 31 

Τρόπος επένδυσης Μαθηματικού Αποθέματος 

1. Για την κάλυψη του μαθηματικού αποθέματος με 
ασφαλιστική τοποθέτηση, το Διοικητικό Συμβούλιο του 
Ταμείου αποφασίζει για τη διαχείριση των επενδύσεων 
του Κλάδου επικουρικής σύνταξης την οποία μπορεί είτε 
να αναλάβει το ίδιο, είτε να αναθέσει σε διαχειριστές 
επενδύσεων και θεματοφύλακες, οι οποίοι κατέχουν τις 
απαιτούμενες από τη νομοθεσία άδειες, σε κάθε όμως 
περίπτωση στο πλαίσιο των προβλεπομένων από τον 
Κανονισμό Επενδύσεων του Ταμείου. 

2. Οι τοποθετήσεις του ενεργητικού του Ταμείου ακο¬ 
λουθούν τους ποιοτικούς και ποσοτικούς επενδυτικούς 
περιορισμούς που προβλέπονται από το άρθρο 7 παρ. 15 
του Ν. 3029/02, όπως αντικαταστάθηκε με το άρθρο 12 
του Ν. 3385/2005 και όπως εκάστοτε ισχύει, κατ' εφαρ¬ 
μογήν της Φ.Επαγγ.Ασφ./οικ.16/9-4-2003 απόφασης του 
Υφυπουργού Απασχόλησης και Κοινωνικής Προστασίας, 
του Ευρωπαϊκού Δικαίου, όπως ενσωματώνεται στην 
Εθνική Νομοθεσία και του κανονισμού επενδύσεων του 
Ταμείου. 

3. Από τις μηνιαίες εισφορές που καταβάλλονται για 
τους ασφαλισμένους στο Ταμείο, αφαιρουμένων πρώτα 
των απαιτούμενων ποσών για τις δαπάνες λειτουργίας 
σύμφωνα με το άρθρο 31 παρ. 1 του παρόντος κατα¬ 
στατικού, το υπόλοιπο ποσό διατίθεται προς επένδυση. 

4. Απαγορεύεται και είναι απολύτως άκυρη η απόκτηση 
από το Ταμείο οποιουδήποτε περιουσιακού στοιχείου, 
εφόσον πωλητές είναι μέλη του Διοικητικού Συμβουλίου 
ή σύζυγοι ή συγγενείς μέχρι και του δεύτερου βαθμού εξ 
αίματος ή εξ αγχιστείας των προσώπων αυτών, καθώς 
και εταιρείες, στις οποίες τα ως άνω πρόσωπα είναι 
ιδρυτές, μέτοχοι ή εταίροι που εκπροσωπούν το 1/20 


του κεφαλαίου των εν λόγω εταιρειών. Το ίδιο ισχύει 
αν ο πωλητής απέκτησε το στοιχείο που μεταβιβάζε¬ 
ται από κάποιο από τα ως άνω πρόσωπα εντός των 
προηγούμενων δώδεκα (12) μηνών από τη μεταβίβαση. 

ΚΕΦΑΛΑΙΟ ΠΕΜΠΤΟ 
ΔΑΠΑΝΕΣ ΛΕΙΤΟΥΡΓΙΑΣ - ΚΑΝΟΝΕΣ 
ΕΠΕΝΔΥΣΕΩΝ -ΛΟΓΙΣΤΙΚΗ ΟΡΓΑΝΩΣΗ 

Άρθρο 32 

Δαπάνες Λειτουργίας 

1. Το ύψος των δαπανών λειτουργίας ορίζεται ετησίως 
και αναπροσαρμόζεται με απόφαση του ΔΣ, σύμφωνα 
με τα πορίσματα της ετήσιας αναλογιστικής μελέτης. Οι 
δαπάνες λειτουργίας δεν θα υπερβαίνουν το 2% επί των 
συνολικών εισφορών του Ταμείου, εκτός και αν ύστερα 
από αιτιολογημένη απόφαση του Δ.Σ. και έγκριση της 
Εθνικής Αναλογιστικής Αρχής, προσδιοριστεί διαφορε¬ 
τική τιμή του συντελεστή αυτού. Ειδικότερα όμως για 
το πρώτο έτος της λειτουργίας του Ταμείου οι δαπάνες 
δύνανται να ανέλθουν μέχρι το 4% επί των συνολικών 
εισφορών του Ταμείου. 

2. Οι δαπάνες λειτουργίας περιλαμβάνουν ιδίως τα 
εξής: 

2.1. Τα έξοδα για τις αμοιβές του Προέδρου, του Αντι¬ 
προέδρου του Δ.Σ καθώς και τις αποζημιώσεις των με¬ 
λών του Διοικητικού Συμβουλίου. 

2.2. Τις αμοιβές του προσωπικού του Ταμείου. 

2.3. Τις αμοιβές αναλογιστών, νομικών και λοιπών 
συμβούλων. 

2.4. Τη δημιουργία και συντήρηση Μητρώου ασφαλι¬ 
σμένων. 

2.5. Το κόστος ενημέρωσης των ασφαλισμένων. 

2.6. Τη λογιστική και ηλεκτρονική οργάνωση του Τα¬ 
μείου. 

2.7. Τ ο κόστος συντήρησης και λειτουργίας του γρα¬ 
φείου στο οποίο στεγάζονται οι υπηρεσίες του Ταμείου, 
και των τυχόν υποκαταστημάτων του. 

2.8. Το κόστος για τη συντήρηση και αξιοποίηση της 
ακίνητης περιουσίας του Ταμείου. 

2.9. Προμήθειες τραπεζών, θεματοφύλακα, κλπ.. 

Άρθρο 33 

Κανόνες επενδύσεων 

Το Ταμείο ως προς τους επενδυτικούς κανόνες θα 
λειτουργεί με βάση τα οριζόμενα στην παρ. 15 του 
άρθρου 7 του Ν.3029/2002 (όπως αντικαταστάθηκε με 
το άρθρο 12 του Ν.3385/2005) και τις εκάστοτε σχε¬ 
τικές ισχύουσες διατάξεις, καθώς επίσης και της ΥΑ 
Φ.Επαγγ.ασφ./οικ.16/9-4-2003 και το δίκαιο της ΕΕ. Οι 
επενδύσεις των κεφαλαίων διέπονται από τις αρχές 
της συνετής- συντηρητικής διαχείρισης, της διασποράς 
και της ποιότητας των επενδυτικών επιλογών, ώστε 
να επιτυγχάνεται η ασφάλεια, η αποδοτικότητα και η 
ευκολία ρευστοποίησης των περιουσιακών στοιχείων 
του Ταμείου. Ο βαθμός επικινδυνότητας του επενδυτι¬ 
κού χαρτοφυλακίου παρακολουθείται από το Διοικητικό 
Συμβούλιο του Ταμείου και διατηρείται σε επίπεδα που 
αντισταθμίζουν την επικινδυνότητα των υποχρεώσεων. 

Άρθρο 34 

Λογιστική Οργάνωση 

Ως προς τις εφαρμοστέες λογιστικές μεθόδους, τα 
βιβλία, που τηρούνται αλλά και τη λογιστική οργάνωση 

εφαρμόζονται οι ελληνικοί νόμοι, οι κατευθύνσεις της 
Εθνικής Αναλογι-στικής Αρχής και το δίκαιο της Ευρω¬ 
παϊκής Ένωσης, όπως ισχύουν κάθε φορά. Λαμβάνεται 
ιδίως υπόψη το κλαδικό λογιστικό σχέδιο για τους φο¬ 
ρείς κοινωνικής ασφάλισης (ΠΔ 80/97, ΦΕΚ 68 Α’, 8-5-97), 
σε συνδυασμό με τα διεθνή λογιστικά πρότυπα, όπως 
αυτά ισχύουν κάθε φορά. 

Κάθε οικονομική χρήση του Ταμείου συμπίπτει με το 
ημερολογιακό έτος. Κατ’ εξαίρεση η πρώτη οικονομική 
χρήση παρατείνεται μέχρι την 31η Δεκεμβρίου του επό¬ 
μενου έτους από της ισχύος του παρόντος. 


άσπιση και επίτευξη των στόχων του και την καλύτερη 
απόδοση της επενδυτικής του πολιτικής, τηρουμένων 
και των λοιπών προϋποθέσεων που προβλέπει ο νόμος. 

2. Η ενοποίηση συντελείται με τη σύμφωνη γνώμη της 
Εθνικής Αναλογιστικής Αρχής, την έγκριση της τρο¬ 
ποποίησης του καταστατικού από το αρμόδιο Υπουρ¬ 
γείο, όπως ο Νόμος ορίζει. Από την ενοποίηση αυτή 
το νέο Ταμείο υπεισέρχεται σε όλα τα δικαιώματα και 
τις υποχρεώσεις των Ταμείων που συγχωνεύτηκαν. Οι 
εκκρεμείς δίκες συνεχίζονται από το νέο Ταμείο χωρίς 
διακοπή. 


ΚΕΦΑΛΑΙΟ ΕΚΤΟ 

ΜΕΤΑΦΟΡΑ/ΚΑΤΑΒΟΛΗ ΔΙΚΑΙΩΜΑΤΩΝ - 

ΔΙΑΔΟΧΙΚΗ ΑΣΦΑΛΙΣΗ - ΠΡΟΣΤΑΣΙΑ ΔΙΚΑΙΩΜΑΤΟΣ 
ΣΤΙΣ ΕΦΑΠΑΞ ΠΑΡΟΧΕΣ 

Άρθρο 35 

Μεταφορά/καταβολή ασφαλιστικών δικαιωμάτων - 
διαδοχική ασφάλιση. 

Σε περίπτωση που ο ασφαλισμένος αλλάζει επαγγελ¬ 
ματική δραστηριότητα ή διακόπτει την εργασία του και 
διαγράφεται από το Ταμείο δικαιούται διαζευκτικά: α) 
να μεταφέρει τα ασφαλιστικά του δικαιώματα σε άλλο 
ταμείο υποχρεωτικής επικουρικής - επαγγελματικής 
ασφάλισης ή σε άλλο φορέα επικουρικής ασφάλισης 
που λειτουργεί στο χώρο της απασχόλησής του, κατ’ 
εφαρμογήν της ισχύουσας νομοθεσίας, β) Να λάβει την 
παροχή που του αναλογεί σε σχέση με το χρόνο παρα¬ 
μονής του στο Ταμείο, όταν συμπληρώσει τις απαιτού- 
μενες προϋποθέσεις για τη θεμελίωση του δικαιώματος 
σε παροχή κατ’ εφαρμογή των διατάξεων του άρθρου 
7 παρ. 10 και 11 του Ν. 3029/2002, και της ΥΑ. Φεπαγγ. 
Ασφ.43/13-11-2003, (ΦΕΚ 1703Β/19-11-2003), όπως εκά- 
στοτε ισχύουν. 

ΚΕΦΑΛΑΙΟ ΕΒΔΟΜΟ 
ΤΡΟΠΟΠΟΙΗΣΕΙΣ ΚΑΤΑΣΤΑΤΙΚΟΥ 

Αρθρο 36 

Τροποποίηση καταστατικού - Θέσπιση Κανονισμών 

Η τροποποίηση του παρόντος καταστατικού επιτρέ¬ 
πεται με απόφαση του Δ.Σ. που λαμβάνεται κατά πλει- 
οψηφία 2/3 του συνόλου των μελών αυτού. Η τροποποί¬ 
ηση κατά τα λοιπά γίνεται με την κατάρτιση σχετικού 
συμβολαιογραφικού εγγράφου, τηρουμένων και των 
λοιπών διαδικαστικών προϋποθέσεων, που προβλέπει 
η ισχύουσα νομοθεσία. 

Με την ίδια παραπάνω ενισχυμένη πλειοψηφία θε- 
σπίζονται/τροποποιούνται ο Κανονισμός Εσωτερικής 
Λειτουργίας, ο Κανονισμός Παροχών και ο Κανονισμός 
Επενδύσεων. Οι Κανονισμοί αυτοί κοινοποιούνται στην 
εποπτεύουσα το Ταμείο Γενική Γραμματεία Κοινωνικών 
Ασφαλίσεων του ΥΕΚΑΠ. Ο Κανονισμός Επενδύσεων 
κοινοποιείται και στην Εθνική Αναλογιστική Αρχή. 

Αρθρο 37 
Ενοποίηση 

1. Με απόφαση του Δ.Σ., που λαμβάνεται κατά πλειο¬ 
ψηφία 2/3 των μελών αυτού και με κατάρτιση σχετικού 
συμβολαιογραφικού εγγράφου, επιτρέπεται η ενοποίηση 
του Ταμείου με άλλα ομοειδή Ταμεία Επαγγελματικής 
Ασφάλισης, που λειτουργούν στην Ελλάδα ή σε άλλο 
κράτος και εφόσον τούτο κρίνεται σκόπιμο για την προ¬ 


Αρθρο 38 
Διάσπαση 

Με τους όρους και τις διαδικασίες του προηγούμενου 
άρθρου είναι δυνατή η διάσπαση του Ταμείου σε πε¬ 
ρισσότερα Ταμεία Επαγγελματικής Ασφάλισης, εφόσον 
πληρούνται οι σχετικές νόμιμες προϋποθέσεις. 

Αρθρο 39 

Συνεργασία ή συμμετοχή σε Ομοσπονδίες 

1. Με απόφαση του ΔΣ, που λαμβάνεται κατά πλει¬ 
οψηφία 2/3 των μελών του, επιτρέπεται η συνεργασία 
του Ταμείου με άλλα ομοειδή Ταμεία ή και Ομοσπον¬ 
δίες ομοειδών Ταμείων Επαγγελματικής Ασφάλισης, σε 
επιχειρησιακό, κλαδικό ή άλλο επίπεδο της ημεδαπής 
ή της αλλοδαπής, εφόσον τούτο κρίνεται σκόπιμο για 
την επίτευξη των στόχων του Ταμείου και την καλύτερη 
απόδοση της επενδυτικής του πολιτικής. 

2. Με τους ίδιους όρους είναι δυνατή η συμμετοχή 
του Ταμείου σε Ομοσπονδίες ομοειδών Ταμείων, στην 
ημεδαπή ή στην αλλοδαπή, ως και η πρωτοβουλία σύ¬ 
στασης αντίστοιχης Ομοσπονδίας Ταμείων Επαγγελ¬ 
ματικής Ασφάλισης. 

ΚΕΦΑΛΑΙΟ ΟΓΔΟΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 


Αρθρο 40 

Μεταβατικές διατάξεις 

1. Κατά την έναρξη λειτουργίας του Ταμείου και μέχρι 
την ανάδειξη του πρώτου ΔΣ, το Ταμείο διοικείται από 
πενταμελή Προσωρινή Διοικούσα Επιτροπή, της οποίας 
τακτικά μέλη και αναπληρωματικά μέλη ορίζονται οι 
εξής: 


ΔΙΟΙΚΟΥΣΑ 

ΕΠΙΤΡΟΠΗ 

1. Πρόεδρος 

2. Αντιπρό¬ 
εδρος 


ΤΑΚΤΙΚΑ ΜΕΛΗ 


ΑΝΑΠΛΗΡΩΜΑΤΙΚΑ 

ΜΕΛΗ 


3. Μέλος 


Κωστούρος Κατραμαδάκης 

Κωνσταντίνος Αντώνιος 

Κωνσταντινόπουλος Ρετσίνά 
Αριστείδης Κωνσταντίνα 

Κακαριάρης 
Γ εώργιος 


Δήμα 

Κωνσταντίνα 
Κοντογιαννάτος 
Χαράλαμπος 
Ριζόπουλος 
Αναστάσιος 

2. Η Προσωρινή Διοικούσα Επιτροπή συγκροτείται σε 
σώμα κατόπιν πρόσκλησης των μελών της από τον Πρό¬ 
εδρο αυτής αμέσως μετά την έγκριση και δημοσίευση 
του καταστατικού του Ταμείου στην Εφημερίδα της 
Κυβερνήσεως. 


4. Μέλος Νουχάκης Σταύρος 

5. Μέλος Ρούσσου Ιουλία 

3. Η Προσωρινή Διοικούσα Επιτροπή: 
α) Μεριμνά για τη σύσταση του Ταμείου και εξουσι¬ 
οδοτείται να αποδεχθεί τροποποιήσεις ή προσθήκες 
των διατάξεων του παρόντος, οι οποίες θα υποδειχθούν 
από την αρμόδια διοικητική αρχή, κατά την έγκρισή του. 

β) Πράττει ό,τι απαιτείται για τη λειτουργία του Τα¬ 
μείου κατά το χρονικό διάστημα από την έγκριση και 
δημοσίευση του καταστατικού στο ΦΕΚ. 

γ) Πράττει ό,τι απαιτείται για την επίτευξη των στό¬ 
χων του Ταμείου από την έναρξη της λειτουργίας του 
και μέχρι τη συγκρότηση του πρώτου ΔΣ του Ταμείου, 
όπως στο παρόν ορίζεται. Ενδεικτικά μπορεί να συνά¬ 
πτει συμβάσεις μισθώσεως εργασίας με το προσωπικό 
που θα απασχοληθεί στο Ταμείο, να εκμισθώνει χώρους, 
να προβαίνει στις απαραίτητες ενέργειες για τη χρήση 
των ίδιων ακινήτων, να προβαίνει στις απαραίτητης 
ενέργειες για το άνοιγμα λογαριασμών στις Τράπεζες, 
για τη μεταγραφή της ακίνητης περιουσίας στο όνομα 
του Ταμείου, για τη μεταφορά των τραπεζικών λογα¬ 
ριασμών του Τομέα Επικουρικής Ασφάλισης Υπαλλήλων 
Φαρμακευτικών Εργασιών (ΤΕΑΥΦΕ)» του ΝΠΔΔ «Ταμείο 
Επικουρικής Ασφάλισης Ιδιωτικού Τομέα (ΤΕΑΙΤ)» στο 
όνομα του Ταμείου, στην πληρωμή των συντάξεων των 
ήδη συνταξιούχων, στην τήρηση των απαιτούμενων βι¬ 
βλίων, στοιχείων, Μητρώων, κ.λπ. 

δ) Μεριμνά για τη σύνταξη των ισολογισμών του ως 
άνω μετατρεπόμενου τομέα που δεν έχουν συνταχθεί. 

ε) Επιμελείται, προκειμένου να συγκροτηθεί το πρώτο 
Διοικητικό Συμβούλιο εντός εύλογου χρόνου από τη 
δημοσίευση του παρόντος, ο οποίος σε κάθε περίπτωση 
δεν μπορεί να είναι μεγαλύτερος του έτους. 

στ) Εκδίδει τον Εσωτερικό Κανονισμό Λειτουργίας 
και τον Κανονισμό Επενδύσεων, εντός ευλόγου χρόνου 
από τη συγκρότησή της, τους οποίους θα κοινοποιή¬ 
σει στο αρμόδιο Υπουργείο. Ο Εσωτερικός Κανονισμός 
Λειτουργίας θα ρυθμίζει κάθε θέμα που αφορά στη 
διοικητική και οικονομική οργάνωση του Ταμείου και 
τη λογιστική λειτουργία του. Μέχρις ότου συνταχθούν 
ο Εσωτερικός Κανονισμός Λειτουργίας και ο Κανονι¬ 
σμός Επενδύσεων τα σχετικά θέματα ρυθμίζονται με 
αποφάσεις της Προσωρινής Διοικούσας Επιτροπής και 
στη συνέχεια του ΔΣ. 

ζ) Δύναται να εκδώσει τον Κανονισμό Παροχών που 
θα εξειδικεύει τα υπαγόμενα στην ασφάλιση πρόσωπα, 
τις ασφαλιστικές εισφορές και τους πόρους, τον χρόνο 
ασφάλισης, την αναγνώριση συντάξιμου χρόνου και τον 
τρόπο εξαγοράς του, τα δικαιούμενα σύνταξης πρό¬ 
σωπα, τις προϋποθέσεις συνταξιοδότησης, την έναρξη 
και λήξη των παροχών καθώς και κάθε άλλη αναγκαία 


ρύθμιση. Μέχρις ότου εκδοθεί ο Κανονισμός Παροχών 
τα σχετικά θέματα ρυθμίζονται με αποφάσεις της Προ¬ 
σωρινής Διοικούσας Επιτροπής και στη συνέχεια του 
ΔΣ κατ’ εφαρμογή των διατάξεων του παρόντος και της 
ασφαλιστικής νομοθεσίας του μετατρεπόμενου Τομέα 
Επικουρικής Ασφάλισης Υπαλλήλων Φαρμακευτικών 
Εργασιών του ΤΕΑΙΤ, εφόσον συνάδουν με το παρόν 
καταστατικό. 

4. Κατά το πρώτο έτος λειτουργίας του Ταμείου η σύ¬ 
νταξη μπορεί να μην καταβάλλεται την πρώτη εργάσιμη 
ημέρα κάθε μήνα στον δικαιούχο ή τον πληρεξούσιό 
του, αλλά σε άλλη ημέρα του μήνα που θα καθορίσει η 
Προσωρινή Διοικούσα Επιτροπή. 

Το καταστατικό αυτό αποτελείται από 40 άρθρα, ανα- 
γνώσθηκε, συζητήθηκε και εγκρίθηκε κατ’ άρθρο και 
στο σύνολό του από τον Πρόεδρο και τον Γ ενικό Γ ραμ- 
ματέα της πλέον αντιπροσωπευτικής οργάνωσης των 
ασφαλισμένων, «Πανελλήνιας Ομοσπονδίας Ιατρικών 
Επισκεπτών - Φαρμακευτικών και Συναφών Επαγγελμά¬ 
των - Κλάδων (ΠΟΙΕ-ΦΣΕΚ)» (απόφαση του 7ου Τακτικού 
Συνεδρίου της ΠΟΙΕ-ΦΣΕΚ της 18-20/2/2011 και απόφαση 
της με αρ. 36 της 3 Μαρτίου 2012 Συνεδριάσεως της 
Πανολομέλειας της Διοίκησης της ΠΟΙΕ-ΦΣΕΚ. Το παρόν 
καταστατικό θα ισχύει από τη δημοσίευσή του στην 
Εφημερίδα της Κυβερνήσεως, τεύχος δεύτερο (τ. Β). 

Σε βεβαίωση όλων των ανωτέρω συντάχθηκε το πα¬ 
ρόν σε σαράντα δύο (42) φύλλα. Επικολλήθηκε τέλος 
μεγαροσήμου 0,50 € για το πρωτότυπο και 1,50 € για τα 
αντίγραφα. Για δικαιώματα του παρόντος, καθώς και για 
δικαιώματα εκδόσεως τριών (3) αντιγράφων εισπράχθη- 
καν 896,67 € εκ των οποίων καθαρή συμβολαιογραφική 
αμοιβή 674,34 € και δικαιώματα Ε.Τ.Α.Α. (Τ.Α.Ν. & Τ.Σ) 
54,66 €. Επί των εισπραχθέντων δικαιωμάτων (729,00 € 
μικτή αμοιβή) εισπράχθηκε Φ.Π.Α. 167,67 €. 

Το συμβόλαιο αυτό διάβασα καθαρά και μεγαλόφω¬ 
να, για να το ακούσουν οι εμφανισθέντες, οι οποίοι 
βεβαίωσαν ολόκληρο το περιεχόμενό του και το υπέ¬ 
γραψαν, καθώς και εγώ η συμβολαιογράφος, όπως ο 
νόμος ορίζει. 

ΟΙ ΕΜΦΑΝΙΣΘΕΝΤΕΣ Η ΣΥΜΒΟΛΑΙΟΓΡΑΦΟΣ 

Γ. ΚΟΝΙΔΑΡΗΣ 
Σ. ΝΟΥΧΑΚΗΣ 

Η απόφαση αυτή και το επισυναπτόμενο καταστατι¬ 
κό να δημοσιευθεί στην Εφημερίδα της Κυβερνήσεως. 

Αθήνα, 21 Φεβρουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-ιπαΜ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

★ 02004122202130020 * - 














































































